title: SRV-yhtiöt

text: Vuosina 2010–2015 toimitusjohtajana toimi Jukka Hienonen. Hienonen kertoi joulukuun 2014 lopulla jättävänsä toimitusjohtajan tehtävät omasta aloitteestaan. Hänen seuraajanaan aloitti vuoden 2015 alussa SRV:n varatoimitusjohtajana toiminut Juha Pekka Ojala.


title: SRV-yhtiöt

text: SRV:n liiketoiminta keskittyy kasvukeskuksiin Suomessa ja Venäjällä. Suomessa SRV rakentaa asuntoja, toimitiloja, infrastruktuuria sekä kokonaisia kaupunginosia. SRV on tällä hetkellä yksi Suomen suurimmista asuntorakentajista ja työn alla on yli 2 000 uutta kotia pääasiassa pääkaupunkiseudulla. Rakenteilla on parhaillaan useita sairaalahankkeita, asumisen, kauppakeskuksen ja hyvät liikenneyhteydet yhdistävä REDI-hanke Helsingin Kalasatamassa, Kehä I:sen tunnelointi Espoon Keilaniemessä.


title: SRV-yhtiöt

text: Suomen liiketoiminta muodostaa SRV:n liikevaihdosta suurimman osan, yli 94 prosenttia. Lisäksi SRV rakentaa ja operoi kauppakeskuksia Pietarissa ja Moskovassa.


title: SRV-yhtiöt

text: Tytäryhtiöt:


title: SRV-yhtiöt

text: Konserni pohjautuu vuonna 1987 perustettuun SRV Viitoset -rakennusliikkeeseen. Yhtiö sai nimensä termistä "Suomen rakennusvienti", "Viitoset" viittaa perustajaosakkaisiin, joita oli viisi yksityishenkilöä. Yhtiön ensimmäinen hanke oli lihakombinaatti Rakveressä, Virossa.


title: SRV-yhtiöt

text: Viitoset-konserni laajeni 1990-luvun rakennusalan laman aikana nopeasti useiden yritysostojen kautta, kohteena muun muassa Teräsbetoni Oy, Turun Rakennusryhmä Oy, Arvo Westerlund Oy ja Tehorakentajat Oy. Samaan aikaan perustettiin tytäryhtiöt Viroon ja Latviaan.


title: SRV-yhtiöt

text: Vuonna 2001 konserni jakautui kahdeksi yhtiöksi; konsernin emoyhtiö SRV Yhtiöt Oyj:ksi ja hallintayhtiö Pontos Baltic Holding Oy:ksi. Jako valmisteli yhtiön Kampin keskuksen rakennusurakkaa, joka aloitettiin vuonna 2002. Keskus valmistui 2006 ja myytiin kiinteistösijoitusyhtiöille.


title: SRV-yhtiöt

text: Vuonna 2005 yhtiön omistajat myivät 48 % yhtiön osakkeista vasta perustetulle SRV Henkilöstö Oy:lle, jonka kautta konsernin henkilöstö voi sijoittaa yhtiöön. Ylimääräinen yhtiökokous 27. huhtikuuta 2007 sulautti absorptiofuusiolla SRV Henkilöstö:n ja SRV Yhtiöt 30. syyskuuta 2007.


title: SRV-yhtiöt

text: Vuonna 2011 SRV Toimitilat Oy (ent. SRV Viitoset Oy) ja SRV Asunnot Oy (ent. Arvo Westerlund Oy) sulautettiin yhdeksi toiminnalliseksi kokonaisuudeksi SRV Rakennus Oy:öön.


title: SRV-yhtiöt

text: SRV uudisti brändiään vuonna 2017, ja sen väriksi valittiin keltainen.


title: Mihail Vrubel

text: Mihail Aleksandrovitš Vrubel (, 17. maaliskuuta 1856 Omsk – 14. huhtikuuta 1910 Pietari) oli venäläinen taidemaalari. Hän yhdisti koloristiseen eli värikylläiseen tyylinsä bysanttilaisia ja muinaisvenäläisiä vaikutteita. Hänen suomalaisena vastineenaan voi pitää Akseli Gallen-Kallelaa. Hän haki aiheita muun muassa mytologiasta ja Raamatusta. Hänen töistään mainittakoon ""Demoni"", ""Pan"", ""Syreeni"", ""Kuusisiipinen serafi"" sekä Kirilovin kirkon seinämaalaukset Kiovassa.


title: Mihail Vrubel

text: Vrubel oli venäläisen symbolismin merkittävimpiä edustajia kuvataiteessa.


title: Rosetti (leivonnainen)

text: Rosetit ovat öljyssä rosettiraudan avulla kypsennettyjä vappuherkkuja. Rosettien nimi tulee niiden perinteisestä ruusumaisesta kuviosta. Muitakin muotoja esiintyy, esimerkiksi perhoskuvio.


title: Hans Georg von Arnim-Boitzenburg

text: Hans Georg von Arnim-Boitzenburg (1583 Boitzenburg, Brandenburg – 28. huhtikuuta 1641 Dresden) oli saksalainen sotamarsalkka.


title: Hans Georg von Arnim-Boitzenburg

text: Von Arnim opiskeli Saksan eri yliopistoissa vuodet 1599–1606. Hän astui Preussin herttuan palvelukseen 1612, mutta joutui lähtemään jo seuraavana vuonna kaksintaistelun vuoksi. Samana vuonna hän siirtyi Ruotsin Kustaa II Aadolfin palvelukseen, jossa osallistui sotaan Venäjää vastaan.


title: Hans Georg von Arnim-Boitzenburg

text: Ruotsin armeijan Arnim jätti 1617. Puolan palveluksessa hän oli vuonna 1621 ja vuonna 1624 hän siirtyi keisari Ferdinand II:n armeijaan Albrecht von Wallensteinin alaiseksi. 1626 hänestä tehtiin keisarillisen armeijan marsalkka. Arnim taisteli keisarin palveluksessa ruotsalaisia vastaan Puolassa vuosina 1628–29, jonka jälkeen siirtyi Saksin palvelukseen, jossa oli vuodet 1631–35 ja 1638–41. Hän toimi Saksin armeijan komentajana muun muassa Breitenfeldin taistelussa.


title: Hans Georg von Arnim-Boitzenburg

text: Arnim joutui ruotsalaisten vangiksi 7. maaliskuuta 1637 ja hänet kuljetettiin Ruotsiin, josta onnistui pakenemaan ja palaamaan Saksaan marraskuussa 1638.


title: Vappuneekeri

text: Vappuneekeri oli Turun Sanomalehtimiesyhdistyksen julkaisema vappulehti, joka ilmestyi vuosittain 1950–2006.


title: Vappuneekeri

text: Lehden nimi tulee lehtimiesten leikkimielisestä nimityksestä "lehtineekeri", joka puolestaan juontuu siitä, että oikovedoksia lukiessa heille saattoi tarttua painomustetta käsiin ja kasvoihinkin.


title: Tanbo

text: Tanbo on Kobujutsussa käytettävä puinen pamppu, suora, muotoilematon, poikkileikkaukseltaan pyöreä keppi. Se on noin 60 cm pitkä ja sitä käytetään yksittäin (yleisempi) tai kahta tanbota kerralla, yksi kumpaankin käteen. Tanboharjoittelu valmistaa myös puukon käyttämiseen taistelussa, sillä liikeradat ovat pääosin samat. Tanbo on tehty yleensä puusta ja sitä käytetään mm. useissa karateseuroissa tukemaan aseetonta harjoittelua. Tanbon voi ostaa alan liikkeestä tai valmistaa itse joko puusta tai muusta sopivasta materiaalista (hiilikuitu, muovi). Tanboharjoittelu koostuu pariharjoituksista, katasta (liikesarja) ja kihonharjoittelusta (riveissä tehtävä perusharjoittelu kuviteltua vastustajaa vastaan).


title: Kalkkivalo

text: Kalkkivalo eli Drummondin valo on valaistus, joka perustuu kuumaan kaasuliekkiin viedyn poltetun kalkin kykyyn säteillä valkoista valoa hehkuessaan. Kalkkivalon kehitti skotlantilainen Thomas Drummond vuonna 1826. Aikoinaan kalkkivaloa käytettiin muun muassa teatterien näyttämöiden valaisemiseen. Sittemmin 1800-luvun jälkipuolelta lähtien kalkkivalo on korvattu sähkövalolla.


title: Jō

text: Jō () on japanilaisissa taistelulajeissa käytettävä ase. Jō merkitsee keppiä. Jōn pituus on noin 128 senttimetriä, paksuus noin 2,4 cm ja se valmistetaan yleensä tammesta.


title: Jō

text: Yksilöharjoittelua varten jō-sauva voidaan tehdä esimerkiksi harjanvarresta, mutta pariharjoituksessa suositaan tammipuista jō-sauvaa. Heikot harjanvarret eivät kestä kontaktiharjoittelua, vaan tikkuuntuvat iskuista helposti sekä saattavat vääntyä kosteuden vaihdellessa. Jō on merkittävästi kevyempi ja nopeampi käsitellä kuin sitä pidempi ja massiivisempi bō. Sillä voidaan tehdä tekniikkoja huomattavasti bō-sauvaa pienemmässä tilassa. Jō-tekniikat ovat ketterämpiä ja monipuolisempia, eivätkä vaadi voimaa samassa suhteessa kuin bō-tekniikat. Samankaltaisuudestaan huolimatta, edellä mainittujen aseiden etäisyydet ja tekniikat eroavat huomattavasti.


title: Jō

text: Jō-harjoittelu koostuu katasta (ennalta määrätty liikesarja) ja kihonista eli perustekniikan harjoittelusta. Kata voidaan tehdä yksin kuten aiki-jōssa tai yhdessä bokkenilla varustautuneen parin kanssa kuten jōdōssa. Myös kihon-harjoittelu voidaan tehdä pariharjoitteluna tai yksin ryhmässä (harjoittelu riveissä kuviteltua, yleensä itsen kokoiseksi ajateltua, vastustajaa vastaan) harjoitteluna. Vaikka jō on perinteinen ase, voi sen nähdä hyödyllisenä myös nykyaikaista itsepuolustusta silmällä pitäen, sillä sitä voi simuloida esimerkiksi haravalla tai katuharjalla. Myös hyökkääjällä voi olla edellä mainittu väline apunaan tai vaikkapa pesäpallomaila, jota vastaan jō-harjoittelu voi auttaa puolustautumaan. Jō-harjoittelu valmentaa myös aseetonta kamppailua varten.


title: Jō

text: Suomessa harjoitellaan ZNKR jōdōa muutamissa Kendo-seuroissa. Edistyneet ZNKR jōdōkat harjoittelevat usein myös Shindō Musō-ryū jōjutsua. Shindō Musō-ryū jōjutsua harjoitellaan myös muutamissa suomalaisissa iaido- ja karate-seuroissa.


title: Jō

text: Myös aikidossa harjoitellaan jōn kanssa niin sanottuja aiki-jō-tekniikoita.


title: Jō

text: Taura Musō-ryū jōjutsua voi opiskella Suomessa ainakin Helsingissä ja Siilinjärvellä. Taura Musō-ryū jōjutsun harjoitteleminen edellyttää kyseisen koulukunnan jäseneksi liittymistä.


title: Jō

text: Edistyneet Kashima-Shinryū harjoittelijat osaavat tämän tyylisuunnan jō-tekniikkoja. Suomessa lajia voi harjoitella ainakin Helsingissä ja Tampereella.


title: Hanbō

text: Hanbō () tai "puoliseiväs" on japaninkielinen nimitys taistelulajeissa käytettävälle, yleensä noin 90 cm pituiselle puiselle kepille. Nimitys juontaa juurensa aseen pituudesta, joka on puolet "tavallisesta" seipäästä (bō). Hanbōta käytetään joissakin japanilaisissa budolajeissa sekä okinawalaisessa kobujutsussa.


title: Katalepsia

text: Katalepsia (kr. "κατάληψη") on lihasten jännitysjäykkyystila, jossa ihminen äkkiä jäykistyy siihen asentoon, jossa sillä hetkellä oli. Tällöin hänen raajojaan on mahdollista asetella erilaisiin asentoihin, joissa ne myös pysyvät. Katalepsia on oireena joissakin aivo- ja mielisairauksissa kuten skitsofreniassa. Tila voidaan saada aikaan myös keinotekoisesti hypnoosissa suggeroinnin avulla.


title: Eiku

text: Eiku on kobujutsussa käytettävä ase. Se on leveä- ja litteäpäinen puinen sauva, alun perin mela. Eikua käytetään samoin kuin 180 cm pitkää Bō-sauvaa, mutta pieniä eroavaisuuksia löytyy. Bo on symmetrinen, joten molempien päiden käyttäminen on samankaltaista. Eikulla tehtävässä katassa puolestaan on liikkeitä, jotka symboloivat veneessä tehtäviä tekniikoita. Eikun esikuvaa, airoa saatettiin pitää hankaimissakin. Eiku on melko harvinainen ase, varsinkin Suomessa. Muuallakin sillä näkee tehtävän lähinnä muotoa, eli kataa.


title: Merguisaaret

text: Merguisaaret ovat Myanmarille kuuluva saaristo Andamaanienmeressä Myanmarin eteläisimmän kärjen länsirannikolla.


title: Merguisaaret

text: Brittiläiset maantieteilijät kartoittivat saariryhmää siirtomaa-ajalla a heidän mukaansa saaristoon kuuluu yhteensä 804 saarta. Saariryhmä alkaa suurpiirteisesti Myeikistä Tanintharyin alueelta pohjoisessa ja jatkuu etelään aina Myanmarin ja Thaimaan vastaiselle rajalle. Saariryhmän suurin saari on Kadan Kyun Myeikiä vastapäätä.


title: Merguisaaret

text: Saariryhmä on mokenien etnisen ryhmän kotiseutua, jotka tunnetaan myös merimustalaisina. Alueelle on kehittynyt jonkin verran ekoturismia, mutta kaiken kaikiaan saariryhmä on varsin eristäytynyt muusta maailmasta. Osalla saarista on kalkkikiviluolia, joissa pesii jaavansalangaaneja. Lintujen pesiä kerätään perinteiseen kiinalaiseen keittiöön kuuluvan pääskysenpesäkeiton valmistamsta varten. Ympäröiviltä vesiltä löytyy myös helmisimpukoita. Ylikalastus on muodostunut ongelmaksi saariston lähialueilla.


title: Lintuvuori

text: Lintuvuoret ovat valtamerten korkeita ja jyrkkiä rantakallioita, joilla ympäristöön sopeutuneet linnut kuten lokit, myrskylinnut, merimetsot, suulat ja ruokit pesivät yhdyskuntina. Yhdyskunnat voivat muodostua yhdestä tai useammasta lajista, ja niissä saattaa olla jopa sata tuhatta yksilöä. Tiheimmillä alueilla voi olla 25 munaa neliömetrillä.


title: Lintuvuori

text: Suurimmat lintuvuoret sijaitset Pohjois-Atlantin rannikoilla Huippuvuorilla, Färsaarilla, Islannissa, Grönlannissa, Skotlannissa ja Norjan pohjoisosissa.


title: Nikolai Kovaljov

text: Nikolai Dmitrijevitš Kovaljov (, s. 6. elokuuta 1949 Moskova) on armeijakenraali ja Venäjän valtakunnanduuman jäsen, joka oli Boris Jeltsinin presidenttikaudella vuosina 1996–1998 FSB:n johtaja ennen Vladimir Putinia.


title: Nikolai Kovaljov

text: Kovaljov on vuodesta 2004 johtanut duuman veteraanien asioiden komiteaa (valtiokuntaa).


title: Nikolai Kovaljov

text: Hän toimi myös Pronssisoturikiistaan vuoksi vierailleen duuman valtuuskunnan puheenjohtajana 30. huhtikuuta 2007 - 1. toukokuuta 2007. Ennen valtuuskunnan matkaa hän totesi lentokentällä, että Viron hallituksen on erottava. Tallinnassa valtuuskunta lievensi kannanottoja ja Nikolai Kovaljov väitti Viron hallituksen erovaatimuksen olleen edustaja Leonid Slutskinin yksittäinen kannanotto.


title: Lestijärvi (järvi)

text: Lestijärvi on Lestijärven kunnassa sijaitseva Keski-Pohjanmaan suurin järvi. Järvi on lähes 13 kilometriä pitkä ja 8 kilometriä leveä. Järven pinta-ala on 64,7 neliökilometriä, ja se on Suomen 64. suurin järvi. Järven pinta on 140,7 metriä merenpinnan yläpuolella.


title: Lestijärvi (järvi)

text: Järvi on yleismuodoltaan soikea, mutta luoteisrannan Hiidenniemi ja kaakkoisrannan Itäniemi jakavat sen osittain kahdeksi seläksi. Järvi on varsin matala. Syvin kohta (7 metriä) sijaitsee Itäniemen luoteispuolella. Varsin vähäsaarisen järven lounaisosassa on pieniä saaria, suurimmat ovat Nevansaari (31 ha) ja Vasikkasaari (18 ha). Lestijärvi on lähellä Suomenselän vedenjakajaa, ja sen valuma-alue on suppea. Järvi laskee Pohjanlahteen Lestijokea pitkin. Joki alkaa järven pohjoisimmasta kohdasta Kiiskilänlahden perukasta. Lestijärven kirkonkylä sijaitsee järven länsirannalla.


title: Lestijärvi (järvi)

text: Lestijärvi valittiin Keski-Pohjanmaan maakuntajärveksi vuonna 2011 järjestetyssä valtakunnallisessa maakuntajärviäänestyksessä.


title: FGBMFI

text: FGBMFI – Full Gospel Business Men’s Fellowship International on yhteiskristillinen kansainvälinen liikemiesjärjestö, jonka tavoitteena on rohkaista miehiä toimimaan aktiivisesti omissa kristillisissä seurakunnissaan. Suomessa järjestö toimii nimellä Suomen täyden evankeliumin liikemiesten kansainvälinen veljesliitto (Stelk).


title: FGBMFI

text: Järjestö korostaa, että se ei ole seurakunta, vaan että sen tarkoituksena on evankelioinnin lisäksi toimia uskoon tulleiden aktivoimiseksi seurakunnalliseen toimintaan. Eri paikkakunnilla itsenäisesti toimivat osastot kokoontuvat itse valitsemaansa ajankohtaan ja sopivaksi katsotulla tiheydellä, tyypillisesti kerran viikossa – kerran kuukaudessa. Järjestö on avoin kaikille sen toiminnasta kiinnostuneille miehille. Tunnusomaista on maallikoiden aktiivinen toiminta. Toiminta-ajatus painottaa jäsenten henkilökohtaisen tunnustuksen ja kokemusten jakamista siitä, miten usko Jeesukseen Kristukseen on muuttanut heidän elämänsä. Hengelliseltä suuntaukseltaan järjestö julistaa ”täyttä evankeliumia”, johon kuuluu esimerkiksi Pyhän Hengen jakamat armolahjat (ks. myös karismaattinen liike).


title: FGBMFI

text: Järjestön perusti Los Angelesissa Yhdysvalloissa armenialaista sukujuurta oleva Demos Shakarian vuonna 1951. Järjestön omien tietojen mukaan se vuonna 2007 toimi 150 maassa levittyään 2000-luvun alussa voimakkaasti etenkin Afrikassa, Aasiassa, Keski-Amerikassa ja Etelä-Amerikassa.


title: FGBMFI

text: Järjestö julkaisee Voice-lehteä, jota on julkaistu eri kielillä. Järjestön kansainvälisenä johtajana toimii Demos Shakarianin poika Richard Shakarian.


title: FGBMFI

text: Ensimmäinen yritys aloittaa toiminta Suomessa tapahtui 1970-luvulla. STELKin toiminta vakiintui kuitenkin vasta vuonna 1980. 1990-luvulla Stelk-Finland ry:n pitkäaikaisena liittohallituksen puheenjohtajana toimi Pertti Jotuni, joka liittyi toimintaan 1980-luvun lopulla. Vuonna 2007 liittohallituksen puheenjohtajana toimii Tarmo Mäyränen.


title: FGBMFI

text: Vuonna 2009 Stelk-osastoja toimi 14 paikkakunnalla. Säännöllisesti kokoontuivat Espoon, Helsingin, Jyväskylän, Kouvolan, Kuopion, Lahden, Nastolan, Porin, Tampereen, Turun, ja Valkeakosken osastot. Forssassa ja Mikkelissä toiminta on alkamassa.


title: FGBMFI

text: Järjestön suomenkielinen lehti on myös nimeltään Voice. Lehti on suomennettu versio amerikkalaisesta esikuvastaan ja ilmestyy epäsäännöllisesti.


title: Leonid Slutski

text: Leonid Eduardovitš Slutski (, s. 4. tammikuuta 1968) on Venäjän valtionduuman edustaja ja sen ulkoasiainkomitean (valiokunnan) ensimmäinen varapuheenjohtaja. Hän on Moskovan yliopiston kansainvälisten suhteiden taloudellisten kysymysten osaston dekaani.


title: Leonid Slutski

text:
Leonid Slutski toimi Pronssisoturi-kiistan aikana Venäjän duuman valtuuskunnan jäsenenä. Ryhmä vieraili 30. huhtikuuta 2007 - 1. toukokuuta 2007 Tallinnassa. Ryhmää johti Nikolai Kovalev. Ennen Moskovan lentokentältä lähtöä, valtuuskunta vaati Viron hallituksen eroa.
Tallinnassa ryhmä lievensi kannanottoja ja Nikolai Kovalev väitti Viron hallituksen erovaatimuksen olleen edustaja Leonid Slutskinin yksittäinen kannanotto.


title: Panamericana-valtatie

text: Panamericana-valtatie (, Keski-Amerikassa myös "Carretera Interamericana", ) on Yhdysvaltain etelärajalta alkava ja Puerto Monttiin, 1 500 kilometriä Etelä-Amerikan eteläkärjestä pohjoiseen, päättyvä maantie. Pohjoisessa se yhtyy Yhdysvaltain ja Kanadan tieverkkoon, ja jatkuu Alaskassa (ks. Alaska Highway). Yhdysvaltain ja Kanadan alueella reitille ei ole määritelty virallisia tieosuuksia. Valtatien kokonaispituus olisi noin 48 000 kilometriä, tien katkaisee Panaman ja Kolumbian rajalla oleva 50 kilometrin pituinen Darién Gapiksi kutsuttu, erittäin vaikeakulkuinen suo- ja sademetsä-alue.


title: Thundercracker

text: Thundercracker on Transformers-universumissa esiintyvä Decepticon. Hasbron luoma hahmo esiintyi ensimmäisen kerran vuonna 1984 "The Transformers" -animaatiosarjassa.


title: Thundercracker

text: John Stephenson ääninäytteli Thundercrackeria vuosina 1984–1986 "The Transformers" -sarjassa ja Wally Burr toimi hahmona äänenä yhdessä jaksossa vuonna 1985.


title: Thundercracker

text: Thundercracker oli yksi Megatronin eliittisotilaista, jotka osallistuivat Autobottien aluksen hyökkäykseen ja tapahtuman seurauksena syöksyivät Maahan miljoonia vuosia kestäneeseen horrokseen. Hän heräsi muiden Decepticonien mukana ja osallistui energonin keräykseen, mutta inhosi samalla ollessaan liian litteä. Thundercracker ja Reflector näkivät ensimmäiset kaksi "potentiaaliset Autobotit", jotka olivatkin Maan paikallisia asukkeja, ihmisiä ajoneuvojen sisällä.


title: Thundercracker

text: Thundercracker inhosi sarjassa vielä enemmän ennen Maahan juuttumista ilmakomentajansa Starscreamin asennetta. Hän useimmiten aloitti riitelyn Starscreamia vastaan, jotka yleensä koskivat Megatronin uusimpia suunnitelmia, jotka Thundercrackerin mielestä olivat hyviä toisin kuin Starscreamin mielestä ne olivat vain ajan haaskausta. Thundercracker meni kertaalleen liian pitkälle riidassaan ja antoi Skyfiren tuhota yhden Decepticonien parhaimman aseen, toivoessaan, että Starscream saisi syyt niskoilleen.


title: Thundercracker

text: Sarjan jatkumoon kuuluvassa Thundercracker on yksi kuolettavasti haavottuneista, jotka heitetään Astrotrainin kyydistä avaruuteen, koska Astrotrain ilmoittaa, että on liikaa lastia ja ettei pääse Cybertronille ellei lastia kevennettä. Myös Skywarp, Megatron ja joitain Insecticoneja heitetään avaruuteen. Myöhemmin Galvatroniksi muuttunut Megatron hakee uusia sotilaita ja käyttää Thundercrackerin materiaaleja Scourgen luomiseen.


title: Thundercracker

text: Sarjakuvassa Omega Supreme tappaa Thundercrackerin. Myöhemmin Decepticonit korjaavat hänet. Starscreamin saatua voimat Alikannasta, hän tuhoaa sekä Thundercrackerin että myös Skywarpin.


title: Thundercracker

text: Thundercracker on myöhemmin korjattu, koska hän esiintyy myös Marvelin "Generation 2"-sarjakuvassa.


title: Thundercracker

text: "issa" Thundercracker on lojaali Decepticon, joka työskentelee Starscreamin käskyjen alaisena Cyberplaneetta-avainten varastamiseksi. Thundercracker arvelee, että tehokkain tapa voittaa vihollinen on terrorisoiminen ja turmeleminen ennen lopullista hyökäystä. Se voisi olla hyvä keino voittaa viholliset, ellei hän innostuisi joskus liikaa. Jo Thundercrackerin keskittämien ääniräjähdysten voima, jonka voi kuulla yli 320 kilometrin päähän, on tarpeeksi pelottamaan useimpia autobotteja.


title: Thundercracker

text: Tom Kenny toimi Thundercrackerin äänenä vuosina 2008–2009 "issa".


title: Thundercracker

text: Starscream loi itsestään Kuussa viisi kloonia, jotka saivat hänen itsestään asentamista Ikikipinän palasista eri luonteen ominaisuudet. Thundercrackeria ei koskaan kutsuttu sarjassa nimellä. Sen sijaan hänet tunnettiin "Itsekeskeisenä Starscreamina" ja oli ensimmäisenä pitämässä puhetta kuinka hän johtaa heidät sotaan Autobotteja ja erityisesti Megatronia vastaan ja yritti näin syrjäyttää alkuperäisen Starscreamin. He lopulta hyökkäsivät alkuperäisen Starscreamin johdolla Megatronin luokse, joka oli aktivoimassa avaruussiltaa. Syntyi taistelu Autobottien ja Decepticonien välillä, jossa Starscream klooneineen yritti tuhota Megatronin. Thundercracker sen sijaan joutui Mixmasterin sementin uhriksi heti taistelun alussa ja pian toinen klooneista, Skywarp, ja sekä Eliittivartioston tiedustelija Blurr tarttuivat hänen kanssaan samaan töhnään. Kaikki kolme lopulta lensivät avaruussillan läpi tunetamattomaan avaruuteen. Kolmikko leijaili avaruudessa, jossa hän valitti sementistä. Blurrin huomautuksella Thundercracker käytti energiatykkejään päästäkseen vapaaksi sementistä. Hän yritti vielä tappaa Blurrin, mutta ei onnistunut yrityksessään. Sittemmin Thundercrackeria ei nähty.


title: Thundercracker

text: Elokuvassa "Kaappaus merellä" näkyy eräässä kohtauksessa taivaalla F-15-lentokone, jonka väritys muistuttaa Thundercrackerin Generation 1 -väritystä.


title: Dmitri Linter

text: Dmitri Linter (, s. 22. marraskuuta 1973) on venäläinen virkamies, hän toimi varapuheenjohtajana koordinointikeskuksella Novorossija Moskovassa.. Vuonna 2007 hän oli Pronssisoturi-muistomerkkiä suojelleen Yövartio-liikkeen johtaja Virossa.


title: Dmitri Linter

text: Pronssisotilaan siirtämiseen liittyvien mielenosoitusten aikana huhtikuussa 2007 Linter oli yksi 27:stä tutkintavankeuteen vangitusta. Myös hänen avustajansa Yövartioliikkeessä Maksim Reva pidätettiin. Venäjän liittoneuvoston puhemies Sergei Mironov vaati Linterin vapauttamista. Virossa vieraillut Leonid Slutskin johtama duuman parlamenttivaltuuskunta vaati saada tavata Linterin, mutta pyyntöä pidettiin Viron puolesta mahdottomana toteuttaa. Duuman parlamenttivaltuuskunta raportoi matkansa tulokset voitonpäivän jälkeen. Dmitri Linter on aikaisemmin ollut mukana Viron venäläisessä puolueessa. Hän on ollut ehdokkaana Euroopan parlamentin vaaleissa 2004 ja Riigikogun vaaleissa 2007.


title: Dmitri Linter

text: Latvian rajavartiosto otti Linterin kiinni Moskova-Riika -junassa 15. maaliskuuta 2009, jossa hän oli matkalla Riikaan "Tulevaisuus ilman fasismia" -konferenssiin (venäjäksi "Будущее – без нацизма"). Koska hänellä oli ollut vain yksikertaviisumi Venäjälle, ei häntä voitu palauttaa junassa Moskovaan, vaikka Linterin mukaan latvialaiset väittivät, että hänellä on vielä kerran mahdollisuus matkustaa Venäjälle. Linter ei ole Venäjän federaation kansalainen.


title: Naši

text: Naši (, ) on venäläinen vuonna 2005 perustettu poliittinen nuorisojärjestö. Se on järjestänyt muun muassa mielenosoituksia ja leirejä.


title: Naši

text: Kreml perusti Našin alkujaan vastavoimaksi mahdolliselle "värivallankumoukselle". Järjestön tarkoituksena on kasvattaa Venäjän eliitin nuorisoa isänmaalliseksi. Vuonna 2005 järjestön johtaja sanoi sen aikomuksena olevan "oligarkkisen kapitalismin eliminoiminen."


title: Naši

text: Järjestön kielteisiä puolia ovat olleet varsinkin muiden maiden suurlähettiläiden ja venäläisten kansalaisaktivistien häirintä ja hyökkäykset oppositioaktivistien kimppuun.


title: Naši

text: Lännessä järjestön propagandaa pidetään lähinnä aivopesuna.


title: Naši

text: Jotkut läntiset kommentaattorit ovat verranneet järjestöä Komsomoliin tai kutsuneet sitä ivallisesti "Putin-jugendiksi".


title: Naši

text: Naši yhdistetään usein valtaapitävään Yhtenäinen Venäjä -puolueeseen, mutta puolueen parlamenttiryhmä ei kuitenkaan pidä sitä virallisena nuorisojärjestönään. Puolueen nuorisojärjestö on Yhtenäisen Venäjän Nuori Kaarti. Naši on kuitenkin Kremliä lähellä oleva järjestö.


title: Naši

text: Järjestön lastenosasto on nimeltään "Miški (МИШКИ)",""Karhut""


title: Naši

text: Vasili Jakemenkon johtama "Kuljemme yhdessä" rekisteröitiin 14. heinäkuuta 2000. Jakemenko hoiti presidentinhallinnon suhteita kansalaisjärjestöihin. Jakemenkon esimiehenä toimi tuolloin presidentinkanslian varajohtaja Vladislav Surkov. Surkovia sanottiin myöhemmin useasti Kremlin pääideologiksi, ja hänellä arvioitiin olevan kolmanneksi eniten valtaa Venäjällä.


title: Naši

text: Jäseniä houkuteltiin mukaan hyvillä jäseneduilla: vapaalippuja elokuviin, pääsy internetiin, ei Moskovassa asuville ilmaiset matkat pääkaupunkiin ja halpoja matkoja. Mutta jokaisen uuden jäsenen piti värvätä viisi uutta jäsentä. Tällä tavoin oli tarkoitus koota yli 200000 nuorta. Liikkeen kanssa toimi Aleksei Mutruhinin johtama moskovalaista TsSKA-jalkapallojoukkuetta kannattava "Urhoolliset Ratsut"-jengi, jonka jäsenet olivat jalkapallohuligaaneja. Liikkeessä oli myös skinhead-kulttuurin piirteitä. Mitrushin oli Jakemenkon henkivartija. Myös "Laulamme yhdessä" ja muita Kremliä tukevia yhdistyksiä syntyi nopeasti viranomaisten suostumuksella.


title: Naši

text: Liike painosti eri tavoin kirjailijoita ja muita taiteilijoita, joiden tuotantoa se piti moraalittomana ja epäisänmaallisena. "Kuljemme yhdessä" hyökkäsi kirjailija Vladimir Sorokinia vastaan, koska tämän kirjoittamassa kirjassa "Sininen läski" rienattiin hävyttömällä tavalla Stalinia ja Hrustshovia kuvaten nämä seksuaalisesti perversseiksi. Viktor Jerofejevin kirjoissa oli liikkeen mielestä kiroilua ja muuta pahaa.


title: Naši

text: Vuonna 2004 "Kuljemme yhdessä" järjestölle tuli vaikeuksia. Yhtä sen jäsenistä syytettiin epäsiveellisten elokuvien levittämisestä, ja Moskovan ja Pietarin osastot riitelivät raha-asioista.


title: Naši

text: Jakemenko perusti maaliskuussa 2005 toisen järjestön, Našin. Järjestön tarkoituksena oli alun perin osaltaan estää "oranssi vallankumous" Venäjällä. Tuohon aikaan Ukrainan Oranssi vallankumous oli saanut vahvasti pontta opposition opiskelijaliikehdinnästä. Venäjän hallintoa vastassa sisäisiä ja ulkoisia vihollisia. Opposition kansalaisliikehdintä vaati hallinnon mielestä vastaliikkeen. Tämän vastustaminen Venäjällä vaati kiinteämpää ja taistelevampaa järjestöä.


title: Naši

text: Naši perustettiin antifasistiseksi liikkeeksi kolmea kuukautta ennen kuin Kansallisbolševistinen puolue lakkautettiin ensimmäisen kerran 2005.


title: Naši

text:
Järjestö sai rahoitusta Kremlin valtaeliittiä tukevilta rikkailta liikemiehiltä ja Kremlistä. Nashin tarkoitus oli puolustaa Surkovin ideoimaa suveneernia demokratiaa ja isänmaallisia arvoja. Se piti yllä neuvostonostalgiaa ja suuren Isänmaallisen sodan muistoa, sekä puolusti sotaveteraanien kunniaa.
Vuoden 2007 lopulla Naši-järjestön nuorten epäiltiin uhanneen ja vandalisoineen suunnitellusti Kalugan kaupungissa baptisti- ja helluntaiseurakunnan kirkkoja.


title: Naši

text: Liikkeen iskujoukkoina toimivat alussa jalkapaalojoukkueita Tsska ja Spartakia kannattavat jalkapallohuligaanit. Jakemenko kannatti julkisesti skinheadien ottamista mukaan, koska nämä olivat isänmaallisia. Liikeen aktivistit kulkivat omilla busseillaan eri paikoissa järjestettäviin mielenosoituksiin. Vuonna 2006 järjestö perusti myös armeijaan osastonsa, "Naša-armeijan".


title: Naši

text: Našin toiminta nojaa liikeen manifestin mukaan ajatukseen, että Venäjä Euraasian johtava valtio, eikä länsi. Liikeen tavoite on puolustaa Venäjää lännen "geopoliittisia pelejä" vastaan. Liike näkee länsimaat Venäjän vihollisina. Nashin tavoite on myös Venäjän uudistaminen.


title: Naši

text: Järjestön toiminta oli vahvinta kahtena ensimmäisenä vuonna. Vuoden 2007 lopussa järjestössä oli 120 000 17-25 vuoden ikäistä nuorta. Vuonna 2009 Našiin kuului 100 000-120 000 nuorta. Ydinjoukon suuruus oli 10 000 nuorta.


title: Naši

text: Vuoden 2008 alussa Našin toimintaa alettiin organisoida uudelleen. Sille muodostettiin viisi alueosastoa aikaisemman noin 50 osaston sijaan. Uutistoimisto RIA Novostin poliittisen kommentaattorin Dmitri Shusharinin mukaan "uudelleenjärjestelyssä" oli käytännössä kyse järjestön toiminnan jäädyttämisestä.


title: Naši

text: Venäläisen politiikan tutkijan Stanislav Belkovskin mukaan "Presidentti Vladimir Putin ei ollut tyytyväinen siihen, miten Naši hoiti asioita, he aiheuttivat jännitteitä lännen kanssa. Dmitri Medvedev asettuu lännen ystäväksi, eikä aggressiivinen kansallinen isänmaallinen tuki sovi tuohon kuvaan."


title: Naši

text: Vuonna 2008 järjestö oli hajonnut ryhmiin Naši-2.0, Teräs, Kaikki talot, Naša Voitto. Vuonna 2009 alussa Našin rahoitus oli tyrehtynyt ja toiminta sekä julkisuusarvo hiipumassa, vaikka sen varjolla yhä yritettiin nostaa muun muassa Viron vastaista henkeä Suomessa.


title: Naši

text: Surkovin asema Kremlissä heikkeni 2011, kun Sergei Ivanovista tuli presidentin kansliapäällikkö. Vuonna 2012 puhuttiin järjestön lakkauttamisesta ja jatkamisesta erilaisella organisaatiolla. Samana vuonna perustettiin parlamenttipuolue "Nokkela Venäjä". Muoden Kremliä tukevien kansalaisjärjestöjen merkitys kasvoi seuraavina vuosina Našin ohi.


title: Naši

text: Našin jäsennet perustivat vuonna 2010 liikenne- ja pysäköintirikkomuksia vastaan taistelevan StopHam-järjestön (venäjäksi СтопХам, "Häriköinti seis"). Järjestö laajeni vuosina 2010-2012 pienestä Moskovan järjestöstä valtakunnalliseksi. Kreml rahoitti tätäkin järjestöä, vaikka se oli olevinaan itsenäinen. Järjestöä johti Dmitri Chugunov. Järjestö liimaa suuria tarroja väärin pysäköityihin autoihin. Tarroissa lukee "en piittaa kenestäkään, pysäköin minne haluan". Järjestö myös julkaisi paljon Youtube-videoita rikkomusten tekijöistä. StopHam liimasi tarrojaan myös korkeiden virkamiesten autoihin. Eräässä tapauksessa Tsetsenian lähettilään vaimon Madina Mingaevan auto pysäköitiin väärin. Syntyi tappelu Mingaevaa puolustavian ja Stopham-aktivistien välille. StopHam lähetti tappeluviodeon YouTubeen. Seurannut skandaali kaatoi Tamerlan Mingaevan pois virastaan. Järjestölle nousi vastajärjestö StopStopHam. Surkov lähti Kremlistä, ja muutenkin hallituksen politiikka muuttui. Surkovin tilalle noussut Volodin pyrki rauhoittamaan kaikkea poliittista aktivismia, myös hallitusta puoltavaa. Niinpä vuonna 2016 järjestön rahoitus päättyi.. Mutta järjestö jatkoi sllti toimintaansa


title: Naši

text: Sanomalehti Moscow Timesin julkaiseman artikkelin mukaan presidentti Vladimir Putin tapasi 56 Naši-järjestön jäsentä Zavidovon asunnollaan 26.7.2006. Venäjän Television Ykköskanava näytti Putinin nuorten keskellä kertomassa haluavansa heiltä luovuutta enemmän kuin mukautuvaisuutta. "Olen varma, että jos te ette byrokratisoidu, jos ajattelette luovasti, voitte silloin auttaa – – yhteiskuntaa ja hallitusta", sanoi Putin Interfaxin raportin mukaan. "Ilman epäilystäkään voitte auttaa maan tilannetta. Luotan siihen hyvin paljon ja olen varma, että näin tapahtuu", hän sanoi.


title: Naši

text:
Tunnettuja našien järjestämiä tapahtumia ovat "Seliger-leirit". Näitä voi verrata neuvostoajan valtapuolueen nuorisojärjestön, kommunistisen Komsomolin kesäleireihin. Leirin tehtävänä on nuorsion poliittinen kasvatus. Leireillä naši-nuoria on valmennettu ideologisesti ja taidollisesti "vihollisten" ja "meikäläisten" tunnistamiseen.
leireihin osallistujat esittelevät usein erilaisia valtiota edistäviä ajatuksia, jotka voivat olla liikeideoita tai uusia propagandamenetelmiä.


title: Naši

text: Nuoria on koulutettu myös vihamielisten tahojen lamauttamiseen esimerkiksi informaatiosodankäynnin menetelmiä käyttäen. Leireillä vierailee myös alueen poliittisia johtajia. Valtakunnallisella kesäleirillä vierailee tavallisesti valtiojohtoa presidentistä lähtien.


title: Naši

text: Sittemmin Kremlin rahoittama "Putin-nuorten kesäleiri" on yrittänyt uudistaa julkisuuskuvaansa. Leirin keskusteluihin on kutsuttu myös oppositiota edustavia aktivisteja.


title: Naši

text: Järjestö ei ole Länsi-Euroopassa tai varsinkaan 1990-luvun alussa Neuvostoliitosta itsenäistyneiden maiden keskuudessa kovin suosittu. Muun muassa Viro on luokitellut Naši-järjestön laittomaksi maan rajojen sisäpuolella. Vastustusta on aiheuttanut varsinkin našien kovaotteinen toiminta ja kampanjointi monia entisen Neuvostoliiton maita vastaan. Muun muassa našien historiakäsitykset Neuvostoliitosta tai toisesta maailmansodasta poikkeavat huomattavasti länsimaiden käsityksistä. Kummeksuntaa on länsimaissa herättänyt se, että Naši-järjestö käyttää internetosoitteessaan maatunnusta SU (Soviet Union), Venäjän tavanomaisen maatunnuksen RU (Russia) sijasta.


title: Naši

text: Naši käynnisti joulukuussa 2006 kampanjan Ison-Britannian Moskovan-suurlähettilästä Tony Brentonia vastaan. Nashilaiset muun muassa kantoivat suurlähettilään kuvia, joissa oli teksti "loser" (häviäjä) ja keskeyttivät hänen julkisen puheensa. Britannian viranomaiset arvelivat BBC:n julkaiseman artikkelin mukaan kampanjan olleen kosto siitä, että lähettiläs osallistui Venäjän opposition järjestämään konferenssiin Pietarissa heinäkuussa 2006.


title: Naši

text: Viron patsaskiistassa oli kyse erimielisyydestä Tallinnan Pronssisoturin merkityksestä ja siirrosta maan etnisten virolaisen sekä vironvenäläisten välillä. Hallitus päätyi siirron kannalle keväällä 2007. Kiista laajeni Viron ja Venäjän valtioiden väliseksi.


title: Naši

text: Naši piiritti Viron Moskovan suurlähetystöä Tallinnan Pronssisoturi-kysymyksen vuoksi 27. huhtikuuta – 4. toukokuuta 2007 välisenä aikana. Liikkeen liittokomissaari vaati Viron Moskovan suurlähetystön siirtämistä toiselle paikalle. Protestoijat yrittivät käydä Viron suurlähettilään kimppuun monta kertaa. he repivät 1. toukokuuta Viron lipun alas.


title: Naši

text: Saartoon osallistuivat myös Mestnye, Yhtenäisen Venäjän Nuori Kaarti (Molodaja Gvardija) sekä Rossija Molodaja. Seitsemän päivän kuluttua Naši ilmoitti lopettavansa suurlähetystön saarron.


title: Naši

text: Moskovan mellakoiden jälkeen alkoi virolaisten nettisivujen häirintä. Kohteina olivat niin virastojen kuin eri medioidenkin nettisivut. Ajoittain häirintä yltyi niin pahaksi, että ulkomaiset yhteydet katkaistiin. Viro syytti asiasta Venäjää. Venäjä kielsi osuutensa. Vuonna 2009 Našin komissaari Konstantin Goloskokov kertoi hänen ja kumppaninsa käynnistäneen palvelunestohyökkäykset Viron hallinnon ja median verkkosivustoja vastaan.


title: Naši

text: 2. marraskuuta 2008 Našin kannattajat osoittivat mieltään Halloween-tunnuksin Yhdysvaltain Moskovan-suurlähetystön edessä Moskovassa. Kurpitsoihin oli merkitty väitetysti Yhdysvaltain politiikan vuoksi henkensä menettäneiden ihmisten nimiä.


title: Naši

text: Naši hyökkäsi oikeustoimin ja erilaisin protestein Venäjän opposition tiedotusvälineitä vastaan. Näitä olivat Kommersant ja Novaja Gazeta. Halmikuussa 2009 Anna Bukovskaja väitti julkisesti johtavansa ryhmää, joka vakoili kansallisbolshevikkeja, Jablokoa ja Yhdistynyttä siviilirintamaa. Liike osallistui vuoden 2011 hallituksen vastaisen protestoinnin vastamielenosoituksiin.


title: Naši

text: Viitisentoista Našiin tai sitä lähellä olevaan järjestöön kuuluvaa henkilö sekä pari Suomen islamilaisen puolueen jäsentä osoitti mieltä Helsingissä 23. maaliskuuta 2009 kirjan "Kaiken takana oli pelko" julkistamistilaisuudessa. Islamilaisen puolueen puheenjohtajan Abdullah Tammen mukaan yhtenä syynä oli Viron muslimiväestö, joka on suurelta osin venäläisiä ja taustaltaan tataareja. Hänen mukaansa Viron muslimiväestö ei saa rakentaa omia moskeijoita ja venäläisten kohtelu yleensä on ala-arvoista ja syrjivää.


title: Rosetti

text: Rosetti tarkoittaa seuraavia:Rosetti on seuraavien henkilöiden sukunimi:


title: Hans von Euler-Chelpin

text: Hans Karl August Simon von Euler-Chelpin (15. helmikuuta 1873 Augsburg – 6. marraskuuta 1964 Tukholma) saksalaissyntyinen ruotsalainen biokemisti. Hän sai vuonna 1929 Nobelin kemianpalkinnon yhdessä Arthur Hardenin kanssa sokerien käymisen ja sokerien käymiseen tarvittavien entsyymien tutkimisesta.


title: Hans von Euler-Chelpin

text: Von Euler-Chelpin syntyi Saksassa ja opiskeli kemiaa Berliinin yliopistossa Hermann Emil Fischerin ja A. Rosenheimin sekä fysiikkaa E. Warburgin ja Max Planckin johdolla. Hän väitteli tohtoriksi vuonna 1895. Valmistumisen jälkeen von Euler-Chelpin työskenteli 1896–1897 Göttingenin yliopistossa Walther Hermann Nernstin alaisena. Kesällä 1897 hän siirtyi Tukholmaan Svante Arrheniuksen laboratorioon.


title: The Descent – loukussa

text: The Descent – loukussa on Neil Marshallin käsikirjoittama ja ohjaama kauhuelokuva vuodelta 2005.


title: The Descent – loukussa

text: Elokuvalle on tehty vuonna 2009 ensi-iltansa saanut jatko-osa "The Descent – loukussa 2", jonka ohjasi Jon Harris. Samoja näyttelijöitä jatko-osassa ovat vain Shauna Macdonald Sarahina ja Natalie Jackson Mendoza Junona.


title: The Descent – loukussa

text: Sarah menettää aviomiehensä ja tyttärensä auto-onnettomuudessa. Vuosi sen jälkeen hän lähtee viiden ystävättärensä kanssa tutkimaan vuoristossa sijaitsevaa luolaa. Luolan suuaukko romahtaa ja ryhmän on löydettävä toinen ulospääsy. Pian he kuitenkin huomaavat, etteivät he ole luolassa yksin. Ryhmä joutuu käyttämään alkukantaisemmatkin keinot selviytyäkseen.


title: Sulfiittimenetelmä

text: Sulfiittimenetelmän avulla valmistetaan selluloosaa käyttäen raaka-aineena pääasiassa kuusipuuta. Puu kuoritaan ja hakataan hakkurissa lastuiksi. Näitä lastuja keitetään sitten kovassa paineessa happamassa liuoksessa joka sisältää kalsiumvetysulfiittia CaHSO ja rikkidioksidia SO. Keiton aikana puussa oleva ligniini ja muut oheisaineet liukenevat keitinliuokseen jonka jälkeen selluloosakuidut voidaan erottaa liuoksesta. Erotettu kuitumassa pestään ja kuivataan ja se voidaan myös valkaista kloorilla.


title: Sulfiittimenetelmä

text: Jäteliuoksesta on valmistettu etyylialkoholia eli sulfiittispriitä, tai se on väkevöity ja sitten poltettu. Aikaisemmin jäteliuos laskettiin vesistöihin mikä aiheutti huomattavia ympäristöongelmia. Nykyisin sulfiittimenetelmä ei ole enää käytössä Suomen selluloosatehtaissa vaan ne käyttävät sulfaattimenetelmää.


title: With Teeth

text: With Teeth (tunnetaan myös nimellä Halo 19) on yhdysvaltalaisen industrial rock-yhtyeen Nine Inch Nailsin vuonna 2005 julkaistu albumi. Albumia pidetään yhtyeen comebackina, sillä keulakuva Trent Reznor oli kamppaillut muutaman vuoden alkoholisminsa kanssa. Albumi on yhtyeen ensimmäinen studioalbumi kuuteen vuoteen. Se meni poispäin monimutkaisista ns. konseptimaisista albumeista (esimerkiksi "The Downward Spiral" ja "The Fragile") enemmän virtaviivaisempaan suuntaan, joten kappaleet eivät ole yhteyksissä toisiinsa. Albumilla vierailee Nirvanasta ja Foo Fightersista tuttu Dave Grohl.


title: With Teeth

text: Albumi nousi Suomen virallisen listan sijalle 9.


title: With Teeth

text: Kaikki kappaleet säveltänyt, sanoittanut ja sovittanut Trent Reznor.


title: With Teeth

text: Euroopan julkaisu sisälsi bonusraidan "Home" ("The Hand that Feeds" singlen b-puoli) 14. raitana, mutta kappale on mukana vinyylijulkaisussa, "Sunspots"-kappaleen jälkeen. Ison-Britannian versio sisältää lisäksi toisen bonuskappaleen, "Right Where It Belongs V2". Japanilainen versio sisältää Ison-Britannian bonusraidan ja "The Hand That Feeds (Ruff Mix)" Photekilta.


title: Unkarinvinttikoira

text: Unkarinvinttikoira () on peräisin Unkarista ja sen lähialueilta. FCI hyväksyi rodun vuonna 1966. Se kuuluu roturyhmään 10.


title: Unkarinvinttikoira

text: Unkarinvinttikoiran kanssa voi harrastaa näyttelyitä ja rata- ja maastokilpailuja. Rotu on Suomessa hyvin harvinainen. Ensimmäinen pentue Suomessa syntyi 2001. Suosituin se on Keski-Euroopassa, erityisesti Saksassa.


title: Unkarinvinttikoira

text: Unkarinvinttikoira on alkukantainen rotu, lihaksikas, jäntevä ja raskastekoisempi kuin esimerkiksi greyhound. Kaikki vinttikoirilla tunnetut värit ovat sallittuja paitsi sininen, sini-valkoinen, ruskea, sudenharmaa sekä musta parkinruskeinmerkein ja kolmivärisyys. Turkki on lyhyt ja tiivis, talvella voi kehittyä melko runsaasti aluskarvaa. Ihannesäkäkorkeus on uroksilla 65–70 cm ja nartuilla 62–67, mutta tärkeämpää on kuitenkin kokonaisvaikutelma.


title: Unkarinvinttikoira

text: Koira on hyvin voimakastahtoinen ja omanarvontuntoinen, ja sillä on vahva vartioimisvietti. Omalle laumalleen se on lempeä, hyväntahtoinen ja lojaali. Tottelevaisuutta voi opettaa vain tiettyyn rajaan, sillä vinttikoiran luonne ei oikein tahdo taipua. Se on toisaalta myös herkkä, sillä uudet oudot tilanteet stressaavat sitä. Vapaasti juokseminen on sille hyvin tärkeää, kuten vinttikoirille yleensäkin. Sen palautuminen on hämmästyttävän nopeaa. Rodun metsästysvietti on voimakas.


title: Jo

text: Jo tarkoittaa seuraavia:


title: Jo

text: Jo on seuraavien henkilöiden nimi:


title: Alcântaran avaruuskeskus

text: Alcântaran avaruuskeskus () on Brasilian luotainrakettien laukaisukeskus, joka sijaitsee nimensä mukaisesti Alcântarassa, Brasilian koillisrannikolla.


title: Alcântaran avaruuskeskus

text: Brasilia pyrkii luomaan Alcantarasta kaupallisen laukaisukeskuksen. Sen sijainti lähellä päiväntasaajaa on edullinen ja mahdollistaa jopa 30–40 prosenttia painavampien satelliittien laukaisun kiertoradalle. Alcântaraan voidaan tuoda raketteja ja muuta tavaraa sekä ilma- että vesiteitse. Sen sääolosuhteet ovat hyvät verrattuna moniin muihin laukaisukeskuksiin.


title: Alcântaran avaruuskeskus

text: Venäjän avaruusjärjestö ja Brasilia ovat solmineet yhteistyösopimuksen avaruustoiminnassa. Brasilian rakettitekniikkaa on alettu suunnata nesteajoaineita käyttäväksi, kun se aiemmin perustui kiinteisiin ajoaineisiin. Vuonna 2014 suunniteltiin ensimmäisen nesteajoaineraketin testausta Alcantarassa. Brasilian rakettikehitys perustuu pääosin venäläiseen teknologiaan. Venäjä auttaa Brasiliaa myös laukaisukeskuksen kehittämisessä.


title: Alcântaran avaruuskeskus

text: Elokuussa 2003 brasilialainen kehitteillä oleva VLS-1-kantoraketti räjähti laukaisualustalla. Noin 20 ihmistä sai surmansa.


title: Alcântaran avaruuskeskus

text: Vuonna 2010 Brasilia laukaisi VSB-3 kantorakettinsa onnistuneesti ballistiselle lennolle avaruuteen.


title: Sihvola

text: Sihvola on suomalainen sukunimi, joka on muun muassa seuraavilla henkilöillä:


title: Pierre Dupuy

text: Pierre Dupuy, tunnettu myös nimellä Puteanus (27. marraskuuta 1582 – 14. joulukuuta 1651), oli ranskalainen historioitsija, joka kuului oppineisiin libertiineihin. Toinen libertiini Jacques Dupuy oli hänen veljensä.


title: Pierre Dupuy

text: Dupuy syntyi Agenissa, Lot-et-Garonnessa, Akvitaniassa, Ranskassa. Vuonna 1615 Pariisin "parlementin" ensimmäinen puheenjohtaja Mathieu Molé antoi hänen tehtäväkseen inventoida käsikirjoitukset, jotka tunnettiin nimellä "Trésor des diaries". Työ kesti 11 vuotta. Inventaari on talletettuna Ranskan kansalliskirjastoon ja puhtaaksikirjoitetut tekstit arkistoihin Pariisiin, Lontooseen ja muualle.


title: Pierre Dupuy

text: Dupuyn työtä arvostetaan edelleen, mutta sen on osittain korvannut julkaisu "Layettes du trésor" (4 osaa, toimitettu 1863–1902; yltää taaksepäin vuoteen 1270 saakka). Dupuy julkaisi myös yhdessä veljensä Jacquesin js heidän ystävänsä Nicolas Rigaultin kanssa Jacques Auguste de Thoun "Historian" (1620, 1626). Veljekset toimivat myös kuninkaallisen kirjaston hoitajina, ja toimittivat hakemiston kirjastosta (Nos. 9352–9354 ja 10366–10367 Ranskan kansalliskirjaston latinankielisessä kokoelmassa). Dupuy kuoli Pariisissa.


title: Pierre Dupuy

text: Työnsä aikana Dupuy tutustui valtavaan määrään ennen julkaisemattomia kirjoituksia. Ne antoivat hänelle materiaalia moniin teoksiin:


title: Pierre Dupuy

text: Nämä teokset, erityisesti viimeksi mainittu, ovat merkittäviä keskiajan kirkon ja valtion suhteiden tutkimisen kannalta.


title: Pierre Dupuy

text: Muita teoksia:


title: Parhaat 1994–2000

text: Parhaat 1994–2000 on Tommi Läntisen kokoelma-albumi, joka julkaistiin 1. marraskuuta 2000. Se sisältää kaikki Läntisen soolouran hitit vuodesta 1994 vuoteen 2000 asti, viisi uutta kappaletta sekä live-taltioinnin "Via Dolorosa" -kappaleesta.


title: Walkiakoski (yritys)

text: Osakeyhtiö Walkiakoski Aktiebolag oli Valkeakoskella vuosina 1873-1934 toiminut metsäteollisuusyritys, josta tuli sittemmin osa Yhtyneet Paperitehtaat Oy:tä ja edelleen osa UPM-Kymmene-konsernia.


title: Walkiakoski (yritys)

text: Yhtiön toiminta sai alkunsa, kun tamperelaiset konttoristi "Carl Johan Helin" (1844–1902), apteekkari "Edvard Julius Granberg" (1823–1884) ja kauppias "Carl Oskar Willgren" (1832–1882) perustivat 1871 Valkeakosken Myllysaareen ensin puuhiomon ja sitten paperitehtaan, jossa oli 2 paperikonetta. Tämä tehdas käytti aluksi nimeä "E. J. Granberg & C:o", mutta pian muodostettiin 1,2 miljoonan markan osakepääoman omaava "Osakeyhtiö Walkiakoski Aktiebolag", jonka säännöt senaatti vahvisti 17. heinäkuuta 1873. Perustajista Helin joutui luopumaan osakkuudestaan jo alkuvaiheessa, mutta Granberg ja Willgren jatkoivat toimien vuorotellen tehtaan isännöitsijöinä. 1880 valmistui Valkeakoskelle Suomen ensimmäinen sulfaattiselluloosatehdas.


title: Walkiakoski (yritys)

text: 1880-luvun kuluessa uusi yhtiö kärsi tappioita Venäjän kaupassaan, ja se joutui 1886 velkojiensa hallintaan, ja lopulta yhtiö teki konkurssin. Velkojien muodostama yhteenliittymä osti Valkeakosken tehtaan konkurssihuutokaupassa, ja tehtaan toimintaa jatkoi ensin avoin yhtiö "Walkiakoski Nya Bolag" ja vuodesta 1889 lähtien edellisenä vuonna perustettu "Aktiebolaget Walkiakoski".


title: Walkiakoski (yritys)

text: Vuonna 1912 yhtiön palveluksessa oli 1000 henkilöä, myynti oli 9 miljoonaa markkaa ja tuotanto muodostui 13 000 tonnista eri paperilaatuja sekä 10 500 tonnista selluloosaa. Yhtiö jatkoi toimintaansa ilman suuria ongelmia aina vuoteen 1917 saakka. Vuoden 1917 vallankumous Venäjällä johti siihen, että tärkein markkina-alue menetettiin. Samoin aiheutui maksamatta jääneiden saatavien ja kiinteistöjen menetyksistä 7,3 miljoonan markan tappiot.


title: Walkiakoski (yritys)

text: Yhtiön rahoitustilanne oli 1920-luvun alussa vaikea, ja sen pääosakas helsinkiläinen pankkiiri Moses Skurnik joutui luovuttamaan Ab Walkiakosken osakkeet Helsingin Osakepankille. Pankki asetti yhtiön johtoon 1924 kenraali Rudolf Waldenin, joka oli 1920 perustanut Yhtyneet Paperitehtaat Oy:n. Ab Walkiakoski liitettiin osaksi samaa konsernia 1929 ja fuusioitiin Yhtyneisiin Paperitehtaisiin 1934.


title: Walkiakoski (yritys)

text: Myllysaaren paperitehdas oli nykyisen UPM-Kymmene Oyj:n Tervasaaren paperitehtaan edeltäjä Valkeakosken Myllysaaressa. Tehdas toimi vuosina 1873–1938. Tulipalo tuhosi tehtaan vuonna 1901. Tulipalon jälkeen vuonna 1901 tehtaalle hankittiin kaksi uutta isompaa paperikonetta (PK II ja PK III) ja yksi palossa vaurioitunut paperikone (PK IV → PK I) korjattiin. Lisäksi yksi paperikone rakennettiin Tervasaareen tuhoutuneiden koneiden (I–III) osista.


title: Walkiakoski (yritys)

text: Tulipalo tuhosi tehtaan uudelleen vuonna 1938, jolloin paperitehtaan toiminta siirtyi lopullisesti nykyiseen Tervasaaren paperitehtaaseen mantereen puolelle. Tehtaan viimeinen omistaja oli Yhtyneet Paperitehtaat Oy.


title: Walkiakoski (yritys)

text: Tehtaalla on ollut yhteensä kuusi paperikonetta: parhaimmillaan 4 konetta ja lopetusvaiheessa yksi kone.


title: Walkiakoski (yritys)

text:
PKII ja PKII:n välissä oli suuri kymmentelainen kalanteri.
Uudemmat paperikoneet sijaitsevat Tervasaaren paperitehtaassa.


title: Metsä Board Simpele

text: Metsä Board Simpele eli Simpeleen kartonkitehdas on Metsä Board-konserniin kuuluva kartonkitehdas Rautjärven Simpeleellä. Tehdas tuottaa taivekartonkia, jota käytetään pääasiassa elintarvikkeiden, osaltaan myös terveydenhoitotuotteiden pakkaamiseen sekä yleispakkaamiseen.


title: Metsä Board Simpele

text: Metsä Board Simpele on yksi Euroopan paperiteollisuuden kilpailukykyisimmistä ja tehokkaimmista tuotantolaitoksista. Tehtaan kehittämiseen on 2000- ja 2010-luvuilla investoitu yli sata miljoonaa euroa. Tehdaskokonaisuuteen kuului myös vuoden 2010 lopulla toimintansa lopettanut paperitehdas, jossa toimi yksi erikoispaperikone. Simpeleen kartonkitehtaalla työskentelee runsaat 300 vakituista ja lisäksi määräaikaisia työntekijöitä.


title: Metsä Board Simpele

text: Simpeleen paperitehtaan juuret ovat Parikkalassa syntyneen kauppias Matti Roihan (1863–1917) käynnistämissä teollistamistoimissa. Tehdasta alettiin rakentaa 1897, mutta omistajayhtiö joutui talousvaikeuksiin ja vuonna 1899 rakennustöitä jatkoi uusi "Paperitehdas O.Y. Atlas" -niminen yhtiö. Se teki konkurssin 1902, ja Simpeleen puuhiomo ja paperitehdas lähtivät käyntiin vasta vuoden 1906 lopulla uuden "Aktiebolaget Simpele"-yhtiön omistuksessa. Tehdas tuotti paino-, kääre- ja tapettipaperia. Vuonna 1912 työntekijöitä oli 160 ja tuotannon arvo 1,5 miljoonaa markkaa. Simpeleen puuhiomo oli toinen suomalainen hiomo, jonka hiomakoneita käyttivät sähkömoottorit. Tehdasrakennuksen osia on suunnitellut arkkitehti W. G. Palmqvist.


title: Metsä Board Simpele

text: Tehdas toimi vuosina 1906–1920 nimellä "Aktiebolaget Simpele". Vuonna 1919 yhtiö ja Myllykoski Träsliperi Ab ostivat kumpikin 27,5 prosenttia Oy Jämsänkoskesta, ja seuraavana vuonna nämä kolme yhtiötä sulautettiin Yhtyneet Paperitehtaat Oy -nimiseksi yhtiöksi.


title: Metsä Board Simpele

text: Simpeleen tehtaat pysyivät Yhtyneiden Paperitehtaiden ja sen seuraajan UPM-Kymmenen hallussa vuoteen 1997 saakka, jolloin ne myytiin Metsä-Serla Oyj:lle, nykyisin Metsä Board Oyj (ent. M-real Oyj).


title: Metsä Board Simpele

text: Simpeleen tehdasintegraattiin on kuulunut myös kotelotehdas, jonka tuotanto lopetettiin marras-joulukuun vaihteessa 2000. Viimeksi se toimi Takon Kotelotehdas Oy:n Simpeleen tehtaana, edeltäjän UPM:n aikakaudella Walki Packin kotelotehtaana. Kartongin jalostusosastona aloittanut kotelotehdas oli perustettu vuonna 1958.


title: Metsä Board Simpele

text: Simpeleen paperi- ja kartonkitehtaan yhteiskapasiteetti oli vuoden 2010 lopulla 275 000 tonnia kartonkia ja paperia vuodessa, ja tuotanto oli suuntautunut pakkauskartonkiin ja paperiin. Tehtailla työskenteli tuolloin noin 360 henkilöä. Uudemman paperikoneen ja vanhemman kartonkikoneen yhteistuotanto 1950-luvun lopussa oli yhteensä noin 36 000 tonnia vuodessa.


title: Metsä Board Simpele

text: Loppuvuodesta 2010 M-real sulki Simpeleen paperikoneen ja siirsi tuotannon Gohrsmühlen tehtaalle Saksaan. Samalla se lupasi investoida Simpeleen kartongintuotantoon noin 26 miljoonaa euroa. Paperikone PK1:llä ehdittiin valmistaa myyntiin yhteensä 1 815 000 tonnia paperia – ensimmäisenä toimintavuonna 6 928 tonnia ja viimeisenä 49 000 tonnia.


title: Metsä Board Simpele

text: Vuonna 2011 tehdyillä investoinneilla Simpeleen taivekartonkikapasiteettia kasvatettiin noin 80 000 tonnilla noin 300 000 tonniin. Investoinnin myötä Simpeleen tehtaan kartonkikoneesta KK3 tuli Euroopan suurin taivekartonkikone.


title: Metsä Board Simpele

text: Simpeleen vuonna 1954 valmistunut paperikone oli ensimmäinen Valmetin Suomeen toimittama paperikone sekä ensimmäisenä käynnistynyt Valmetin valmistama paperikone. Simpeleen koneesta tuli Valmetin paperikonetekniikan perusta. Monet asiantuntijat pitivät ihmeenä, että Valmet onnistui Simpeleen paperikoneen rakentamisessa niin hyvin.


title: Metsä Board Simpele

text: Kartonkikone KK3 tilattiin vuonna 1965. Kone oli varastoituna kolmen vuoden ajan Hangon satamassa ja Englannissa rahoitusongelmien vuoksi.


title: Metsä Board Simpele

text: Kartonkitehtaalla on kartonkikone KK3:n, ja kartonginvalmistuslinjaan lukeutuvan pituusleikkurin lisäksi arkittamo, jossa on kuusi arkkileikkauslinjaa (arkkileikkuria) sekä kaksi pakkauslinjaa. Arkittamon arkituskapasiteetti on 240 000 tonnia vuodessa, mikä tekee siitä maailman suurimman taivekartongin arkittamon.


title: Metsä Board Simpele

text: Lisäksi kartonkitehtaaseen kuuluvat massaosasto (hiomo ja kuorimo), sellun hajotusosasto ja voimalaitos sekä biologinen jätevedenpuhdistamo.


title: Metsä Board Simpele

text: Hiomossa on kuusi ketjuhiomakonetta, joilla valmistetaan hioketta kartonkitehtaan omaan käyttöön tuotantokapasiteetin ollessa 110 000 tonnia vuodessa (2008). Hioketuotannon raaka-aineena käytetään kuusipuukuitua.


title: Metsä Board Simpele

text: Vuoden 2010 lopulla tuotantonsa lopettaneella paperitehtaalla oli paperikoneen (PK1) lisäksi 2 superkalanteria ja 2 pituusleikkuria. Vanhassa paperikone PK1:ssä oli saksalaisen C.G. Hauboldin toimittamat kalanteri sekä leikkaus- ja rullauskoneet.


title: Metsä Board Simpele

text: 1950-luvulla molemmat koneet saivat voimansa mäntähöyrykoneista. Liian hidas kiillotuskalanteri uusittiin nopeampaan vuonna 1958. Kattilalaitokselle siirrettiin kivihiilikattila Tervasaaren vanhasta voimalasta 1950-luvulla. Hiomakoneet oli siirretty Myllykoskelta ja niissä oli puulaakereita. Uuden hiomon ja kuorimon rakentaminen alkoi vuonna 1957. Koneet toimitti Kone ja Silta Oy sekä Voith.


title: Metsä Board Simpele

text: Taivekartonki:


title: Metsä Board Simpele

text: Tuotenimi aiemmin: Erikoispaperit:


title: Metsä Board Simpele

text:
Taivekartonki:
Aktiebolaget Simpele / Yhtyneet Paperitehtaat / UPM-Kymmene aikakausiTehtaalla on käytössään oma rautatiekalusto, joka hoitaa sekä tehdasalueen sisäiset että tehdasalueen ja Simpeleen aseman väliset vaihtotyöt:Aiemmin käytössä olleet veturit:


title: Hiisjärvi

text: Hiisjärvi () on pieni järvi Sumajoen vesistössä Karjalan tasavallan itäosassa Karhumäen piirissä, lähellä Arkangelin alueen rajaa. Järvi sijaitsee Vienanmeren ja Äänisjärven väliin muodostuvalla Vienankannaksella. Hiisjärven pinta-ala on 11,4 km² ja valuma-alue 262 km². Hiisjärveen laskee etelästä Sumajärvi. Hiisjärvi puolestaan laskee Sumajokea pitkin pohjoiseen Puljärveen. Hiisjärven länsirannalla sijaitsi vielä 1930-luvulla pieni Hiisjärven kylä.


title: Klandestiinikirjallisuus

text: Klandestiinikirjallisuudella tarkoitetaan salaisesti levitettyä "maanalaista" filosofista kirjallisuutta. Yleisesti nimityksellä viitataan ennen kaikkea Ranskassa 1600- ja 1700-lukujen vaihteessa levitettyyn varhaiseen valistuskirjallisuuteen.


title: Klandestiinikirjallisuus

text: Klandestiinikirjallisuudessa saatettiin esimerkiksi kyseenalaistaa uskonnollisia tai muita auktoriteetteja, tai levittää muita ajatuksia, joiden julkinen esittäminen oli tuohon aikaan vaarallista. Siksi tällainen kirjallisuus painettiin sensuurin välttämiseksi laittomasti Ranskassa tai ulkomailla. Osa kirjallisuudesta levitettiin ainoastaan käsin kirjoitettuina kopioina. Yleensä ajatuksia ei ollut tarkoituskaan levittää laajalti tavallisen kansan pariin, vaan ainoastaan oppineiden keskuudessa.


title: Läpi tulen ja jään – 25 vuotta!

text: Läpi tulen ja jään – 25 vuotta! on Tommi Läntisen toinen kokoelma-albumi. Se julkaistiin 28. syyskuuta 2005. Kokoelma sisältää Läntisen suurimmat soolohitit vuosilta 1994-2005, mutta myös kolme Boycott -hittiä sekä yhden Fabrics -klassikon.


title: Läpi tulen ja jään – 25 vuotta!

text: Kokoelmalla on mukana DVD, joka sisältää Lahden Isojano-ravintolassa 4. toukokuuta 2005 taltioidun 25-vuotisjuhlakonsertin sekä seitsemän musiikkivideota.


title: Takaraivo

text: Takaraivo () on pään tai kallon takaosa. Takaraivon alueella on takaraivonluu. Luja isku tai osuma takaraivoon voi aiheuttaa kuoleman.


title: Takaraivo

text: Raivo on vanhassa suomen kielessä tarkoittanut kalloa, eikä sillä ole suoraa yhteyttä raivo-tunnetilaan.


title: Takaraivo

text: Synnytysopissa takaraivon tunnistaminen on tärkeää. Joskus takaraivo voi litistyä synnytyksen yhteydessä. Jos lasta vielä nukutetaan selällään, takaraivo voi jäädä pysyvästi litteäksi. Siksi suositellaankin, että pientä lasta nukutettaisiin välillä kyljellään tai päätä käännettäisiin aika ajoin.


title: Jacques Dupuy

text: Jacques Dupuy (1591-1656) oli ranskalainen historioitsija ja kuninkaallisen kirjaston kirjastonhoitaja yhdessä veljensä Pierre Dupuyn kanssa. Heidät luetaan oppineisiin libertiineihin. Aiemmin Dupuy toimi Saint-Sauveurin priorina. Hän kokosi kuninkaan kirjastoon 9000 teoksen ja 296 käsikirjoituksen kokoelman, joka muodostaa nykyisin osan Ranskan kansalliskirjastosta.


title: Barker-Littoinen

text: Barker-Littoinen Oy oli Turussa toiminut tekstiiliteollisuusyritys joka muodostettiin 1941 fuusioimalla "Aktiebolaget John Barker Osakeyhtiö" ja "Littoinen Oy".


title: Barker-Littoinen

text: Finlaysonin tehtaan tekniseksi johtajaksi Suomeen tullut John Barker perusti Turkuun puuvillakehräämön joka aloitti toimintansa 1845. Tehtaasta muodostettiin osakeyhtiö nimeltä "Aktiebolaget John Barker & C:o" vuonna 1872. Vuonna 1891 otettiin käyttöön puuvillakutomo; siihen saakka tehdas oli tuottanut vain puuvillalankaa.


title: Barker-Littoinen

text: "Aktiebolaget John Barker Osakeyhtiö" muodostettiin 1898 ja vuonna 1912 sen palveluksessa oli 300 työntekijää. 1927 työntekijöitä oli 1850 ja myynti oli 101 miljoonaa markkaa. Littoinen Oy oli puolestaan 1738 perustettu Littoisissa toiminut villakankaita valmistanut yritys.


title: Barker-Littoinen

text: Vuonna 1965 Barker-Littoinen omisti enää Barkerin puuvillatehtaan Turun Raunistulassa. Yhtiö fuusioitiin 1971 Kaukomarkkinat Oy:hyn sen puuvillatekstiilejä valmistavaksi Barker-yksiköksi. 1978 tämä yksikkö siirtyi osaksi vastaperustettua Valvilla Oy:tä.


title: Barker-Littoinen

text: Valvilla lopetettiin 1993, mutta Esa Pulsa perusti sen raunioille Barker Kutomo Oy:n ja osti vielä myymättömiä koneita sekä yhdisti siihen kaksi aiemmin perustamaansa tehdasta. Nykyisin tämä yritys toimii Liettuan Kaunasissa.


title: Reclaim the Streets

text: Reclaim the Streets on Englannissa 1990-luvun alussa alkanut ympäristönsuojelua ja kapitalismikriittisyyttä edustava kansalaisliike. Liike järjesti vuonna 1995 ensimmäiset kadunvaltausjuhlat, eli Street Partyt.


title: Reclaim the Streets

text: Toiminta tuli Suomeen vuonna 1999, jolloin järjestettiin ensimmäiset kadunvaltausjuhlat Helsingissä. Tapahtumia on järjestetty Suomessa jo 10 vuoden ajan, useimmissa suurimmissa kaupungeissa, kuten Helsingissä, Turussa, Lahdessa, Tampereella, Jyväskylässä ja Joensuussa.


title: Reclaim the Streets

text: Kadunvaltaukset ovat mielenosoituksia, joiden tarkoituksena on vallata yksi kaupungin kaduista lyhyeksi aikaa autoliikenteeltä ja antaa se "takaisin ihmisille", hauskanpidon ja itsensä toteuttamisen tilaksi. Kadunvaltauksilla kritisoidaan kaupunkien autoistumista ja julkisen tilan kaupallistumista. Tapahtumissa on yleensä dj soittamassa musiikkia sekä erilaisia kansalaisjärjestöjä esittelemässä toimintaansa. Kadunvaltaukset ovat kansalaistottelemattomuuden yksi muoto.


title: Reclaim the Streets

text: Yksittäisten kadunvaltausten lisäksi RTS muun muassa valtasit 1996 Lontoossa sijaitsevan kuusikaistaisen M41-moottoritien, porasi asvalttiin reikiä ja istutti niihin puun taimia.


title: Yhdistyneet Villatehtaat

text: Yhdistyneet-villatehtaat (nimi vuoteen 1932 De Förenade Yllefabrikerna Aktiebolag) oli 1902–1960 toiminut tekstiiliteollisuusyritys, jonka kotipaikka oli Hyvinkää.


title: Yhdistyneet Villatehtaat

text: Yhtiö muodostettiin 1902 yhdistämällä neljä eri villatehdasta vastaperustettuun osakeyhtiöön. Nämä tehtaat olivat:


title: Yhdistyneet Villatehtaat

text: Yhtiö keskitti Hyvinkäälle kutomotoimintansa 1907 ja kehräämötoimintansa 1915. Yhtiö listautui Helsingin pörssiin toukokuussa 1915. Vuonna 1920 yhtiön palveluksessa oli tuhat henkilöä ja myynti oli 61 miljoonaa markkaa. Samana vuonna ostettiin Helsingin Vanhassakaupungissa toiminut "A.B. Helsingfors Mekaniska Väveri", joka muutettiin kutomoksi.


title: Yhdistyneet Villatehtaat

text: Ossian Donner toimi yhtiön toimitusjohtajana vuoteen 1918, jonka jälkeen toimitusjohtajana ja hallituksen puheenjohtajana toimi kauppaneuvos Finn Feiring 1918–1948.


title: Yhdistyneet Villatehtaat

text: Yhdistyneet Villatehtaat nousi 1930-luvulla Suomen viidentoista suurimman teollisuusyrityksen joukkoon. Vuonna 1949 yhtiöllä oli 1 700 työntekijää ja myynti oli 1 300 miljoonaa markkaa. Tuotanto koostui silloin villakankaista, raionista valmistetuista silkki- ja vuorikankaista, huonekalukankaista, huovista ja myyntiin tarkoitetuista langoista. Ossian Donner säilyi yhtiön merkittävänä osakkeenomistajana aina 1940-luvulle saakka. 1960 yhtiö fuusioitiin osaksi samana vuonna perustettua Villayhtymää. Yhtiön Hyvinkään-villatehdas siirtyi myöhemmin Valvilla Oy:n haltuun ja tehtaan toiminta päättyi lopullisesti 1988.


title: Villayhtymä

text: Villayhtymä Oy oli 1960–1969 toiminut tekstiiliteollisuusyritys jonka kotipaikka oli Hyvinkää. Sen toimintaa jatkoivat Hyvilla Oy (1970–1978) ja Valvilla Oy (1978–1993).


title: Villayhtymä

text: Yhtiö muodostettiin 1960 yhdistämällä useita suomalaisia tekstiiliteollisuusyhtiöitä:


title: Villayhtymä

text: Uuteen yhtiöön kuuluivat myös "Länsi-Uudenmaan Villa Oy" ja "Pojoviks Klädesfabriks Ab". Villayhtymän tytäryhtiöitä olivat "Orimattilan Villatehdas Oy", "Helsingin Verkatehdas Oy", "Hy-Ko-Työstö Oy", "Lainatekstiili Oy", "Teksoglass Oy", "Oy Wabo Ab" ja "Vitivalko Oy".


title: Villayhtymä

text: Villayhtymä muodostettiin Pohjoismaiden Yhdyspankin (PYP) aloitteesta. Järjestelyllä pyrittiin kohentamaan villateollisuuden kannattavuutta. Yhtiön pääomistajia olivat Tampella, Hämeenlinnan Verkatehtaan omistanut Arthur A. Amberla ja PYP. 1960-luvun lopulla PYP omisti jo osake-enemmistön Villayhtymässä.


title: Villayhtymä

text: Villayhtymän perustaminen helpotti joksikin aikaa villateollisuuden tilannetta, mutta vuonna 1969 oma pääoma oli jo lähes kokonaan menetetty. Vuonna 1968 Villayhtymän palveluksessa oli 2 400 henkilöä ja sen liikevaihto oli 62 miljoonaa markkaa. Seuraavana vuonna Villayhtymä jätti konkurssihakemuksen.


title: Villayhtymä

text: Villayhtymän toimintaa jatkamaan perustettiin "Hyvilla Oy", jonka Yhdyspankki omisti aluksi kokonaan. Perustamisen tarkoitus oli pienentää Yhdyspankin tappioita. Koska laki kuitenkin salli pankille korkeintaan 20 % omistusosuuden, oli Hyvillaa varten tehtävä lakimuutos, jolla omistuskattoon saatiin joustoa. "Lex Hyvilla e"li "Laki liikepankkilain 29 §:n väliaikaisesta muuttamisesta" säädettiin 1971. Sen innokkain ajaja oli kansandemokraattinen kansanedustaja Veikko Rytkönen. Lain kannattajat vetosivat Hyvillan 2 000 työntekijän ja 600 eläkeläisen etuihin.


title: Villayhtymä

text: Vuonna 1974 Hyvillan omistuspohja laajeni, kun mukaan tulivat Finlayson, Suomen Trikoo ja Tampereen Verkatehdas. Hyvilla toimi muutaman vuoden kannattavasti, mutta 1970-luvun puoliväliä lähestyttäessä se oli jo raskaasti tappiollinen. Tappioiden syy oli ulkomainen kilpailu. Yhtiön kilpailijat ulkomailla saivat valtion tukea. Hyvillaa ei yrityksistä huolimatta saatu kannattavaksi.


title: Villayhtymä

text: Vuonna 1978 Hyvillan liiketoiminnot ja Kaukomarkkinat Oy:n Barker-yksikkö siirrettiin uudelle "Valvilla Oy" -nimiselle yhtiölle, josta valtio omisti 60 %, Hyvilla Oy 20 % ja Kaukomarkkinat Oy 20 %. Valvilla joutui lopettamaan tuotantotoimintansa vuosien 1988–1991 välillä ja se teki konkurssin 1993.


title: Villayhtymä

text: Hyvillaan jäi vuoden 1978 järjestelyissä mattotehdas, joka myytiin jo saman vuoden aikana. Mattotehtaan myynnin jälkeen Hyvillassa oli muutamia kiinteistöjä Hyvinkäällä ja Tampereella. Ne se realisoi 1980-luvun alkuun mennessä. Hyvilla fuusioitiin Yhdyspankkiin vuonna 1981.


title: Petrovski Jam

text: Petrovski Jam () on entinen kunta ja kylä nykyisessä Karjalan tasavallassa Venäjällä. Se on saanut nimensä Pietari Suuren paikalla käynnin johdosta. Alueella sijaitsi myös Vienanmeren–Itämeren kanavan (Stalinin kanavan) rakentamisvaiheessa pakkotyöleiri sekä jatkosodan aikana puna-armeijan huoltotukikohta jossa oli myös kenttäsairaala, jonka suomalaiset kaukopartiomiehet tuhosivat vuonna 1942.


title: Nisibis

text: Nisibis, nykyiseltä nimeltään Nusaybin, on kaupunki Itä-Turkissa Mardinin maakunnassa. Kaupunki sijaitsee aivan Syyrian Hasakan maakunnan rajan tuntumassa. Väkilukuarvio vuodelle 2014 oli 90 152.


title: Nisibis

text: Kaupunki tunnettiin jo antiikin aikana. Seleukidit perustivat kaupungin uudelleen nimellä Antiokia Mygdonia (Αντιόχεια της Μυγδονίας). Myöhemmin Nisibis sijaitsi Rooman ja Persian raja-alueella ja se vallattiin useaan kertaan. Lucullus valtasi sen ja Trajanus valtasi sen toistamiseen vuonna 115. Septimius Severus valtasi kaupungin vuonna 194. Sapor I valtasi sen takaisin Persialla, mutta vuonna 297 se luovutettiin Roomalaisille. Julianuksen tappion jälkeen Nisibis luovutettiin takaisin Persialle.


title: Nashi

text: Nashi tarkoittaa seuraavia asioita:


title: Vuokko (kylä)

text:
Vuokko on Juuan suurimpia kyliä kunnan pohjoisosassa Pielisen ja valtatie 6:n välissä Vuokonjärven rantamilla.
Elinkeinorakenteeltaan maa- ja metsätalouspainotteisen Vuokon asukasluku on noin 500. Vuokonjärvi jakaa kylän viiteen osa-alueeseen, jotka ovat Vihtasuo, Etelä-, Keski-, Länsi- ja Pohjois-Vuokko. Itä-Vuokko puuttuu, koska sen paikalla on Pielinen. Kylän asutus keskittyy nauhamaiseksi molemmin puolin Vuokonjärveä.


title: Vuokko (kylä)

text: Kylän koulu on Vihtasuon koulu, joka on kolmiopettajainen 50 oppilaan kyläkoulu. Kylässä toimii aktiivinen 4H-kerho.


title: Vuokko (kylä)

text: Kylätoimikuntia on kaksi: pohjoisosassa Vuokon Kylätoimikunta ja eteläosassa Vuokon eteläinen Kyläseura ry.


title: Vuokko (kylä)

text: Vihtasuon Kojonniemessä toimi Venäjän vanhauskoisten Pyötikön luostari 1840-luvun lopulta 1880-luvulle. Luostarin kiviaidatulla hautausmaalla on Nurmeksen ortodoksisen seurakunnan 1980-luvulla rakentama Pyötikön tsasouna.


title: Vuokko (kylä)

text: Keski-Vuokossa on kalastajatsasouna, joka valmistui Niemelän tilalle 2002 samalle paikalle, jossa oli tsasouna edellisvuosisatoina.


title: Vuokko (kylä)

text: Vuokonjoen silta on luonnonkivistä 1930-luvulla rakennettu kaariholvisilta, joka ylittää Vuokonjärven laskuissa kaivetun kalliokanjonin. Silta on museosilta.


title: Vuokko (kylä)

text: Keski-Vuokon kulttuurimaisemahankkeessa kunnostetaan vanhat asutuksia ympäröivät kiviaidat ja jokivarsi sekä rakennetaan pisteaitoja. Tulevaisuuden suunnitelmissa on vuokkolaisen savupirtin siirtäminen takaisin alueelle.


title: Vuokko (kylä)

text: Kiviaidat ovat Nekkosenniemellä, jossa ne ympäröivät lehmien ja lampaiden laitumia. Kiviaitojen verkostoa on kunnostettu 2000-luvulla. Kauniita kiviaitoja on alueella yli kaksi kilometriä.


title: Vuokko (kylä)

text: Vuokonjärven kesäteatteri tarjoaa kesänäytelmiä kauniissa pohjoiskarjalaisessa maisemassa, veden äärellä. Teatteri on toiminut vuodesta 1987 lähtien. Teatterissa on katettu katsomo.


title: Vuokko (kylä)

text: Vuokon kylän sivut


title: Uman Namu

text: Uman Namu oli raisiolainen 1980-luvulla toiminut ja yhden albumin julkaissut suomalainen rockyhtye, jonka solistina toimi Janus Hanski. Yhtyeen nimi syntyi kitaristi Tomi Norhan piruiluna toimittaja Uma Aaltosen teiniseksiä ja nuortentapakulttuuria käsittelevien radio-ohjelmien ja valistuslehtisten ajatusmaailmaa vastaan.


title: Interaktiivinen fiktio

text: Interaktiivinen fiktio on kirjallisuuden ja pelien välimuoto, jossa lukija voi tehdä tarinan kannalta merkittäviä valintoja, jotka vaikuttavat tarinan etenemiseen. Interaktiivisen fiktion muotoja ovat pelikirjat, tekstiseikkailut, hypertekstikirjallisuus ja visual novelit.


title: Interaktiivinen fiktio

text: Yksi varhaisia lajityypin pelejä on "Hunt the Wumpus" vuodelta .


title: Achim von Arnim

text: Achim von Arnim (koko nimi Carl Joachim Friedrich Ludwig von Arnim; 26. tammikuuta 1781 Berliini – 21. tammikuuta 1831 Wiepersdorfin linna, Jüterbog) oli saksalainen kirjailija. Clemens Brentanon ja Joseph von Eichendorffin ohella häntä pidetään Heidelbergin romantiikan keskeisenä edustajana.


title: Achim von Arnim

text: Achim von Arnim syntyi preussilaiseen aatelisperheeseen. Hän vietti lapsuutensa ja nuoruutensa Berliinissä. Arnim opiskeli lakia ja matematiikkaa Hallessa ja Göttingenissä. Vuosina 1801–1804 hän teki veljiensä kanssa eri Euroopan maihin suuntautuvan opintomatkan. Opiskeluaikanaan Arnim tutustui myös kirjailija Clemens Brentanoon, josta tuli hänen läheinen ystävänsä. He julkaisivat yhdessä saksalaista kansanrunoutta sisältävän kirjan "Des Knaben Wunderhorn", josta tuli erittäin suosittu.


title: Achim von Arnim

text: Achim von Arnim avioitui Brentanon sisaren Bettinan kanssa, josta myös tuli merkittävä saksalainen kirjailija. He saivat kuusi lasta, joista tytär Gisela von Arnim saavutti myös myöhemmin vanhempiensa tavoin menestystä kirjailijana.


title: Achim von Arnim

text: Vuodesta 1809 Arnim asui Berliinissä. Hän perusti siellä Clemens Brentanon kanssa poliittisen seuran nimeltä "Christlich-deutsche Tischgesellschaft". Yhdistystä, jonka jäseniksi esimerkiksi juutalaisilla ei ollut asiaa, on monesti pidetty luonteeltaan konservatiivisena. Arnim toimitti myös "Zeitung für Einsiedler"- ja "Der Preußische Correspondent" -nimisiä lehtiä.


title: Achim von Arnim

text: Vuodesta 1814 kuolemaansa asti Arnim vietti maaseudulla sijaitsevalla tilallaan Wiepersdorfin linnassa. Hän kuoli siellä äkilliseen sydänkohtaukseen tammikuussa 1831.


title: Achim von Arnim

text: Arnim edusti tyylillisesti romantiikkaa. Silti etenkin hänen myöhäisemmät teoksensa tuntuvat jo enteilevän realismia. Achimia on pidetty erityisen hyvänä proosakirjailijana. Kuitenkin myös hänen runonsa ovat jääneet elämään esimerkiksi Johannes Brahmsin ja Richard Straussin laulujen sanoituksina.


title: Achim von Arnim

text: Achim von Arnimin romaanit, näytelmät ja runot ovat saaneet viime aikoina lisää huomiota osakseen. "Die Internationale Arnim-Gesellschaft" on julkaissut Arnimin teoksista uutta kriitistä laitosta vuodesta 1995 eteenpäin. Suomenkielellä joitakin Arnimin novelleja on saatavilla ainakin J. A. Hollon kääntämässä ja Yrjö Hirnin toimittamassa teoksessa "Saksalaisia kertomuksia romantiikan aikakaudelta" (Otava, 1952), mutta muuten hänen teoksensa joitakin runoja lukuun ottamatta ovat toistaiseksi kääntämättä suomeksi.


title: Julian Gardner

text: Julian Gardner (s. 1978) on englantilainen pokeriammattilainen. Hänen merkittävin pokerisaavutuksensa on World Series of Pokerin (WSOP) pääturnauksen kakkostila vuonna 2002.


title: Julian Gardner

text: Gardner on toisen polven pokeriammattilainen, joka seurasi isänsä Daven jalanjälkiä ammatinvalinnassaan. Hän aloitti paikallisella kasinolla käymisen 15-vuotiaana ja 20-vuotiaana hän oli jo voittanut 10 turnausta. 21-vuotiaana hän oli ollut 25 kertaa turnausten finaalipöydässä.


title: Julian Gardner

text: Vuonna 2000 Gardner osallistui ensimmäistä kertaa WSOP:n pääturnaukseen. Hän kolminkertaisti pelimerkkinsä kahden ensimmäisen tunnin aikana siirtyen kisan johtoon. Gardner kuitenkin putosi jatkosta ennen päivän päättymistä.


title: Julian Gardner

text: Vuonna 2002 24-vuotiaana Gardner sijoittui toiseksi WSOP:n pääturnauksessa voittaen 1,1 miljoonaa dollaria. Hänestä tuli nuorin miljoona dollaria pokeriturnauksessa voittanut pelaaja. Gardner sijoittui pääturnauksessa rahasijoille myös 2003 ja 2004 ja oli ainoa näinä jokaisena kolmena vuonna pääturnauksessa rahoilla ollut pelaaja. Vuonna 2005 hänen rahasijasarjansa katkesi, mutta hän sijoittui tuona vuonna rahoille neljässä muussa WSOP-turnauksessa. Vuonna 2006 Gardner oli rahoilla kolmessa WSOP-turnauksessa mukaan lukien 2 000 dollarin no limit hold'em -turnaus, jossa hän oli kolmas. Seuraavana vuonna hän oli jälleen rahasijoilla WSOP:n pääturnauksessa.


title: Julian Gardner

text: Gardner on ollut mukana "Late Night Poker" -televisio-ohjelmassa sekä Ison-Britannian 888.com Poker Nations Cup -joukkueessa. Hän on yksi "The Secrets of Online Power Poker"-kirjan kirjoittajista. Gardner on kihloissa pokerinpelaaja Kerry "Pint Size" Clarken kanssa.


title: Julian Gardner

text: Tammikuussa 2009 Gardnerin pokeriuran turnausansiot ylittivät 2,4 miljoonaa dollaria.


title: D-Bus

text: D-Bus on prosessien väliseen kommunikaatioon käytettävä rajapinta, joka tarjoaa tavan siirtää tietoa tietokoneohjelmien ja ohjelmakomponenttien välillä. D-Bus on avoimen lähdekoodin projekti, jota kehitetään freedesktop.org-projektin alla, ja sitä käytetään pääasiassa vapaissa Unix-johdannaisissa kuten Linuxissa.


title: D-Bus

text: D-Busin tarkoituksena on mahdollistaa erityisesti graafisten työpöytäohjelmistojen välinen kommunikointi. Sen tärkeimpänä inspiraation lähteenä on KDE-projektissa kehitetty DCOP. D-Bus on sittemmin korvannut GNOME:n CORBA-tekniikan ja KDE:n 4.0-versiosta lähtien myös DCOP:in.


title: D-Bus

text: D-Bus toimii taustaohjelman (daemon) avulla, ja ohjelmia voi olla käytössä useita. Jokaista instanssia kutsutaan kanavaksi. Yleensä kanavia on kaksi: Kaikille käyttäjille yhteinen järjestelmän kanava, joka käynnistetään järjestelmän käynnistyksen yhteydessä, ja käyttäjäkohtainen kanava, joka käynnistetään työpöytäympäristön käynnistyessä (käyttäjän kirjautuessa sisään, jos työpöytäympäristö on määritelty automaattisesti käynnistyväksi).


title: D-Bus

text: D-Busin avulla ohjelmat tarjoavat erilaisia "palveluita", jotka sisältävät erilaisia "olioita". Oliot toteuttavat erilaisia "rajapintoja" jotka sisältävät metodeita jotka palauttavat tietyn tyyppistä tietoa. Palveluiden nimet on eritetty pistein, ja olioiden nimet vinoviivoin. Esimerkiksi Amarok 2.0 näkyy D-Busille palveluna "org.kde.amarok", ja soittolista näkyy kyseisen palvelun oliona "/TrackList". Tämä olio toteuttaa rajapinnan "org.freedesktop.MediaPlayer" metodit, esimerkiksi "GetCurrentTrack()". Rajapintojen etuna on se, että "org.freedesktop.MediaPlayer" on määritelty vain kerran, ja jos käyttäjä käyttää jotain muuta mediasoitinta, ei D-Bus-kutsua tarvitse muuttaa näiltä osin - vain palvelun nimi ja olion nimi muuttuvat.


title: D-Bus

text: Eräs D-Busin päälle rakennetuista palveluista oli HAL (Hardware Abstraction Layer), joka välitti laitteistoon liittyviä tapahtumia niistä kiinnostuneille ohjelmille; esimerkiksi kuvankäsittelyohjelma voi haluta tietoa järjestelmään liitetyistä skannereista tai digikameroista, ja tiedostonhallintaohjelma voi haluta tietoa asemaan laitetuista CD-ROM-levyistä tai koneeseen kytketyistä USB-muisteista. HALia ei kuitenkaan käytetä uudemmissa KDE- ja GNOME -järjestelmissä, koska se sisälsi liikaa päällekkäisyyttä Linuxin udev -toiminnallisuuden kanssa.


title: Sinineitokala

text: Sinineitokala eli ulappaneitokala,


title: Sinineitokala

text: Sinineitokala kasvaa noin 10 cm pitkäksi. Sen pyrstö on voimakkaan haarautunut, selkä hiukan tummempi kuin kylki. Pyrstö on vaaleamman sininen, pyrstön reunoissa mustat raidat. Se sekoitetaan helposti viherneitokalaan, "Chromis viridis",


title: Sinineitokala

text: Sinineitokala elää luonnossa Karibialla.


title: Sinineitokala

text: Sinineitokaloja pidetään ainakin 7 kalan parvissa.


title: Sinineitokala

text: Sinineitokala syö lihapitoista leväruokaa, mielellään monta kertaa päivässä.


title: Things Falling Apart

text: Things Falling Apart (tunnetaan myös nimellä Halo 16) on Nine Inch Nails -yhtyeen vuonna 2000 julkaistu albumi, joka sisältää remix-versioita vuonna 1999 julkaistun tupla-albumin "The Fragile" kappaleista. ”10 Miles High” -kappaleen alkuperäinen versio on julkaistu "Fragilen" singlen "We’re in This Together" b-puolena, joka on lähes identtinen, poikkeuksena että oikean ja vasemman puolten kanavat ovat toisin päin.


title: Pietro Ingrao

text: Pietro Ingrao (30. maaliskuuta 1915 Lenola – 27. syyskuuta 2015 Rooma) oli italialainen poliitikko.


title: Pietro Ingrao

text: Ingrao liittyi vuonna 1942 Italian kommunistiseen puolueeseen ja kuului toisen maailmansodan aikana Italian vastarintaliikkeeseen. Hän oli parlamentin jäsen yhtämittaisesti vuosina 1948–1994 sekä Italian edustajainhuoneen puhemies 1976–1979.


title: Pietro Ingrao

text: Ingrao julkaisi useita runoja ja poliittisia esseitä. Tärkeimpiä teoksista on vuonna 1995 Rossana Rossandan kanssa yhteistyössä julkaistu "Appuntamenti di fine secolo".


title: The Skeleton Key

text: The Skeleton Key on vuonna 2005 ensi-iltansa saanut Iain Softleyn ohjaama yhdysvaltalainen kauhuelokuva. Elokuvan on käsikirjoittanut Ehren Kruger, joka on tunnettu myös "Ring"-elokuvan käsikirjoittajana.


title: The Skeleton Key

text: Elokuva kertoo nuoresta Carolinesta, joka saa uuden työpaikan vanhasta kauniista talosta, työnantajana mukava vanha rouva Violet Devereaux. Carolinen työnkuvaan sisältyy Violetin aviomiehen Benin hoitaminen, joka halvaantui ullakolla hämärissä olosuhteissa. Caroline saa Violetilta yleisavaimen jolla saa auki kaikki talon ovet. Tutkiessaan vanhaa taloa, löytää Caroline talon ullakolta oven jota avain ei aluksi suostu avaamaan. Lukuisten yritysten jälkeen Caroline pääsee huoneeseen ja syöksyy suoraan hoodoon synkkään maailmaan josta ei ole paluuta.


title: Irja Rannikko

text: Irja Mirjam Rannikko (16. elokuuta 1912 Pori – 14. huhtikuuta 1986 Helsinki) oli suomalainen näyttelijä. Hänen roolejaan ovat Emma elokuvassa "Kersantilleko Emma nauroi?", Dagny Kehvelinin osa elokuvassa "Hei, rillumarei!" sekä merkittävimpänä Paula Sanelma Puupposen rooli elokuvassa "Laivaston monnit maissa". Hän esiintyi myös Pekka Puupää -elokuvissa.


title: Irja Rannikko

text: Rannikko kuului näyttelijöihin, jotka olivat merkittäviä teattereissa mutta eivät saaneet suosiota osakseen elokuvauralla. Peter von Bagh paheksuu voimakkaseen tyyliinsä Rannikon valintaa "Laivaston monnit maissa" -elokuvan romanttiseen pääosaan. Rannikko esiintyi kaikkiaan 78 elokuvassa, mutta mikään niistä ei noussut kovinkaan merkittäväksi. Hän toimi näyttelijänä Porissa ja muun muassa Helsingin Työväen Teatterissa ja Helsingin Ympäristöteatterissa. Myöhemmin hän toimi pukijana ja kuiskaajana Suomen Kansallisteatterissa.


title: Irja Rannikko

text: Rannikko sai Jussi-kunniamaininnan 1946 naissivuosasta elokuvassa "Houkutuslintu".


title: Julia Ann

text: Julia Ann (Tavella) (s. 8. lokakuuta 1969, Los Angeles, Kalifornia) on yhdysvaltalainen pornonäyttelijä.


title: Julia Ann

text: Ann on entinen "Penthouse Pet" sekä nykyinen AVN Hall of Famen jäsen. Hän teki ensiesiintymisensä pornoelokuvien alalla vuonna 1993. Hän on PETA:n pitkäaikainen jäsen.


title: Julia Ann

text: Julia Ann meni 21. kesäkuuta 2003 naimisiin elokuvaohjaaja Michael Ravenin kanssa. Annille on myönnetty vuonna 2000 AVN Award.


title: Han Seung-soo

text: Han Seung-soo (hangeul:한승수; hanja:韓昇洙) (s. 28. joulukuuta 1936 Chuncheon) on eteläkorealainen poliitikko ja diplomaatti, sekä Etelä-Korean pääministeri helmikuusta 2008 syyskuuhun 2009. Aiemmin hän on toiminut Etelä-Korean ulko-, kauppa-, talous- ja rahaministerinä sekä maan varapääministerinä, ja vuonna 2001 Yhdistyneiden kansakuntien 56. yleiskokouksen puheenjohtajana.


title: Han Seung-soo

text: Han Seung-soo opiskeli valtio-oppia josta suoritti kandidaatintutkinnon 1960 Yonsein yliopistossa ja maisterintutkinnon 1963 Soulin kansallisessa yliopistossa; hän valmistui sittemmin tohtoriksi Yorkin yliopistosta 1968 taloustieteen alalta. Euroopan yhteisö palkitsi hänen tohtorintyönsä, otsikoltaan "The Growth and Function of the European Budget".


title: Han Seung-soo

text: Vuosina 1970–1988 hän toimi Soulin yliopistossa taloustieteen professorina, 1986–1987 myös vierailevana professorina Tokiossa. Sen ohella hän oli neuvonantaja YK:n Aasian ja Tyynenmeren alueen talous- ja sosiaalikomissiolle (ESCAP) sekä Maailmanpankille, joista jälkimmäinen lähetti hänet 70-luvun lopulla joksikin aikaa Jordanian hallitukselle konsultiksi.


title: Han Seung-soo

text: Han Seung-soo valittiin Etelä-Korean parlamenttiin 1988, ja hän on edelleen sen jäsen. 1988–1990 hän toimi kauppaministerinä. 1993 hänet asetettiin suurlähettilääksi Yhdysvaltoihin, ennen kuin presidentti Kim Young-sam teki hänestä henkilöstöpäällikkönsä. 1996–1997 Han oli varapääministeri sekä talous- ja rahaministeri. Hänen aikanaan Korean tasavalta liittyi OECD:hen ja Pohjois-Korea lähetti Etelä-Korealle avunpyyntöjä riisitoimituksista.


title: Han Seung-soo

text: Huhtikuussa 2001 Han pääsi viimein ulkoministeriksi. Tässä asemassa hän tuli saman vuoden syyskuussa valituksi Yhdistyneiden kansakuntien 56. yleiskokouksen puheenjohtajaksi. Yleiskokouksen puheenjohtajana Han sai kunnian vastaanottaa vuoden 2001 Nobelin rauhanpalkinnon Yhdistyneiden kansakuntien puolesta. Hänen puheenjohtajavuoronsa päättyi syyskuussa 2002. Han luopui jo tätä ennen Etelä-Korean ulkoministerin paikasta, mutta palasi saman vuoden vaaleissa kansalliskokouksen jäseneksi.


title: Han Seung-soo

text: Han Seung-soo edustaa Hannara Dang -puoluetta, ja Etelä-Korean presidentinvaalin 2007 voittanut saman puolueen Lee Myung-bak nimitti hänet pääministeriehdokkaakseen tammikuussa 2008. Lee esitti Hanin valintaa pääministeriksi 25. helmikuuta, ja parlamentti hyväksyi valinnan 29. helmikuuta 2008. Han Seung-soo seurasi pääministerinä Han Duck-soota.


title: Maria Mena

text: Maria Viktoria Mena (s. 19. helmikuuta 1986) on norjalainen pop-laulaja.


title: Maria Mena

text: Mena syntyi Oslossa. Hänen vanhempansa ottivat avioeron tyttären ollessa 9-vuotias. 13-vuotiaana Mena muutti asumaan isänsä kanssa, ja alkoi kirjoittaa laulunsanoja mm. vanhempiensa avieron aiheuttamista tunteista.


title: Maria Mena

text: Mena julkaisi ensimmäisen singlensä "Fragile" vuonna 2002. Toisella singlellään "My Lullaby" hän pääsi Norjan virallisen listan viidenneksi. Hänen ensimmäinen studioalbuminsa oli "Another Phase" (2002). Albumia myytiin Norjassa 40 000 kappaletta. Hänen seuraava albuminsa "Mellow" julkaistiin kaksi vuotta myöhemmin. Yksityiselämässä Menalla ei mennyt yhtä hyvin. 17-vuotiaana hänelle kehittyi masennus ja syömishäiriö. Hän parani sittemmin syömishäiriöstä.


title: Maria Mena

text: Vuonna 2004 Mena julkaisi kansainvälisen debyyttialbuminsa "White Turns Blue", joka sisälsi kappaleita Menan kahdelta aiemmalta albumilta. Mena on saavuttanut menestystä kansainvälisillä markkinoilla albumin julkaisun jälkeen. Albumin kappale "You're the Only One" nousi listoille Norjassa, Hollannissa ja Yhdysvalloissa.


title: Maria Mena

text: Menan seuraavan albumin "Apparently Unaffected" single "Just Hold Me" saavutti suosiota useissa Euroopan maissa, mm. Saksassa ja Hollannissa. Vuonna 2008 Mena julkaisi albumin "Cause and Effect", jonka lauluissa hän käsittelee mm. nuoruutensa traumoja ja ihmissuhteita. Albumin single "All This Time" nousi listoille mm. Norjassa, Saksassa ja Suomessa. Menan uusin albumi "Viktoria" julkaistaan syyskuussa 2011.


title: Pysähtyneisyyden aika

text: Pysähtyneisyyden aika kuvaa ajanjaksoa Neuvostoliiton historiassa 1970-luvun alkupuolelta 1980-luvun puoliväliin. Kauteen lasketaan tavallisesti Leonid Brežnevin vallan viimeiset kymmenen vuotta, Juri Andropovin sekä Konstantin Tšernenkon lyhyet valtakaudet kokonaan. Pysähtyneisyyden aika loppui glasnost ja perestroika -politiikkaan, kun Neuvostoliittoa yritettiin uudistaa Mihail Gorbatšovin kaudella.


title: Pysähtyneisyyden aika

text: Pysähtyneisyyden aika sisälsi talouskasvun pysähtymisen ja elintason kääntymisen laskuun. Sisäpolitiikassa kaikenlainen yhteiskunnan arvostelu oli mahdotonta ja toisinajattelijat suljettiin muun muassa mielisairaaloihin. Poliittista kiertoa ei ollut ja Neuvostoliiton vanha kaarti väistyi vallasta vasta, kun sen edustajat käytännössä kuolivat korkeissa viroissaan, kuten Brežnevin kuoltua kävi hänen kahdelle seuraajalleen nopeassa tahdissa. Ulkopolitiikassa jumiuduttiin kylmän sodan asetelmiin Tšekkoslovakian miehityksen jälkeen Brezhnevin julkistettua doktriininsa Brežnevin opin, jonka mukaan muutoksia ei sallittu sosialististen maiden yhteiskunnissa. Lopulta 1980-luvulla Neuvostoliiton talous romahti, sen satsattua voimavaroihinsa nähden aivan liikaa Afganistanin sotaan ja varusteluun.


title: Daniela Luján

text: Daniela Barrios Rodríguez (s. 5. huhtikuuta 1988) on meksikolainen pop-laulaja ja näyttelijä.


title: Daniela Luján

text: Luján esiintyi jo 5-vuotiaana "Sesame Streetin" meksikolaisversiossa. Hän tuli vuonna 1997 tunnetuksi telenovelasta "Luz Clarita", jossa hänellä oli nimikkorooli. Hän sai esiintymisiä myös muissa telenoveloissa.


title: Daniela Luján

text: Luján on julkaissut kaksi studioalbumia: "Por Un Mundo Mejor" (1999) ja "Corazón.com" (2001). Hän on ollut kahdesti ehdolla Grammy-palkinnon saajaksi.


title: Jääkiekon SM-liigakausi 2003–2004

text: Kausi 2003–2004 oli jääkiekon SM-liigan 29. kausi. Mestaruuden voitti Kärpät, jolle se oli ensimmäinen pariinkymmeneen vuoteen. Tällä kaudella pelattiin ensimmäistä kertaa runkosarjassa sijoille 7–10 tulleiden joukkueiden välillä ns. "villi kortti -kierros" eli arkikielessä "säälipleijarit". Historian ensimmäiseltä villi kortti -kierrokselta jatkoivat puolivälieriin Jokerit ja Blues, taipumaan joutuivat JYP sekä mestaruutta puolustanut Tappara. Tämä oli lisäksi viimeinen kausi, jolloin runkosarjaottelu saattoi päättyä tasapeliin jatkoajan jälkeen.


title: Albin Manner

text: Alpinus Wilhelm eli Albin Vilho Manner (4. huhtikuuta 1888 Jääski – 8. heinäkuuta 1954 Helsinki) oli suomalainen poliitikko. Hän istui Maalaisliiton kansanedustajana Viipurin läänin itäisestä vaalipiiristä vuosina 1917–1926 ja 1929–1933.


title: Albin Manner

text: Manner oli presidentin valitsijamiehenä vuonna 1925. Hän oli Suomen II puolustusministeri 1930 sekä Suomen puolustusministeri 1930–1931 Svinhufvudin II hallituksessa.


title: Albin Manner

text: Poliitikon uran jälkeen hän työskenteli panimoteollisuusdessa ja oli Valhan (Valmistehankinta) toimitusjohtaja 1940-1954.


title: Albin Manner

text: Manner oli vuodesta 1908 naimisissa Maria Lehikoisen kanssa. Hän kuoli Helsingissä 66-vuotiaana.


title: Alfred Oswald Kairamo

text: Alfred Oswald Kairamo (vuoteen 1906 Kihlman; 4. lokakuuta 1858 Pietarsaari – 29. heinäkuuta 1938 Hattula) oli suomalainen kasvitieteilijä, poliitikko sekä osuustoiminta- ja teollisuusmies.


title: Alfred Oswald Kairamo

text: Kairamo kuului Kihlmanin sukuun mutta suomensi Suuressa nimenmuutoksessa vuonna 1906 nimensä Kairamoksi. Hänen vanhempansa olivat teologi, koulu- ja talousmies Alfred Kihlman (1825–1904) ja Hilda Augusta Wilhelmiina Forssell. Hänen puolisonsa vuodesta 1897 oli Anna Brusila. Heidän poikansa oli vuorineuvos Aulis Kairamo, jonka poikia taas olivat vuorineuvos Kari Kairamo ja arkkitehti Erkki Kairamo.


title: Alfred Oswald Kairamo

text: Kairamo pääsi ylioppilaaksi 1875 ja valmistui filosofian kandidaatiksi 1880, maisteriksi 1882 ja lisensiaatiksi sekä tohtoriksi 1883. Kairamo toimi Helsingin yliopiston kasvitieteen dosenttina 1885–1897 sekä Kasvitieteen museon vt. amanuenssina 1886–1887 ja amanuenssina 1892–1897. Hän oli kasvitieteen ylimääräinen professori 1897–1903, vastuullaan kasvimuseon valvonta, ja osallistui tutkimusretkille Inarin Lappiin 1880 sekä Kuolaan ja Pohjois-Venäjälle 1887–1892.


title: Alfred Oswald Kairamo

text: Suomen Biologian Seura Vanamo on lyötättänyt Kairamo-mitalin, jota se jakaa suurimpana tunnustuksenaan suomalaisen luonnontutkimuksen hyväksi tehdystä työstä. Kairamo oli seuran ensimmäinen kunniajäsen.


title: Alfred Oswald Kairamo

text: Kairamo oli senaatin talousosaston jäsen ja maanviljelystoimikunnan päällikkö (ministeri) 1903–1905.


title: Alfred Oswald Kairamo

text: Vuosien 1905–1938 välillä Kairamo hoiti omistamaansa Ellilän kartanoa Hattulassa, jossa harjoitettu koetoiminta johti Hankkijan kasvinjalostuslaitoksen syntyyn ja oli merkittävässä osassa suomalaisen viljakasvinjalostuksen alkamisessa. Kairamo oli perustamassa Osuuskassojen Keskuslainarahasto Osakeyhtiötä, nykyistä OP-Ryhmää, vuonna 1902. Hän oli Kajaanin Puutavara Oy:n (myöhemmin Kajaani Oy) johtokunnan puheenjohtaja 1909–1924 ja 1927–1938 sekä Oy Uleån johtokunnan jäsen 1927–1937. Hän oli Kansallis-Osake-Pankin hallintoneuvoston jäsen 1914–1938 ja hallintoneuvoston puheenjohtaja 1919–1938.


title: Alfred Oswald Kairamo

text: Kairamo oli myös Suomen diplomaattinen edustaja Virossa 1919.


title: Alfred Oswald Kairamo

text: Kairamo valittiin suomalaisen puolueen kansanedustajaksi 1907–1913 ja 1917–1918 Hämeen läänin eteläisestä vaalipiiristä. Hän oli vielä kokoomuksen kansanedustajana 1918–1919.


title: Matti Puhakka

text: Matti Juhani Puhakka (s. 7. helmikuuta 1945 Eno) on suomalainen sosiaalidemokraattinen poliitikko. Hän asuu Joensuun Enossa.


title: Matti Puhakka

text: Puhakka valittiin eduskuntaan ensimmäisen kerran eduskuntavaaleissa 1975 Pohjois-Karjalan läänin vaalipiiristä. Eduskuntaurallaan hän toimi kahden valiokunnan puheenjohtajana, suuren valiokunnan johdossa vuonna 1975 ja sosiaalivaliokunnan johdossa vuosina 1979–1983. Hänet valittiin kansanedustajaksi yhteensä viisissä eduskuntavaaleissa, ja hän toimi kansanedustajana vuosina 1975–1991 ja 1995–1996. Eduskuntavaaleissa 1991 hän putosi eduskunnasta, mutta teki paluun eduskuntaan eduskuntavaaleissa 1995.


title: Matti Puhakka

text: Puhakka toimi poliitikon urallaan useissa ministerintehtävissä. Kalevi Sorsan IV hallituksessa hän oli liikenneministeri toukokuusta 1983 marraskuuhun 1984 ja ministeri sosiaali- ja terveysministeriössä joulukuusta 1984 huhtikuuhun 1987. Harri Holkerin johtamassa sinipunahallituksessa hän toimi huhtikuusta 1987 toukokuuhun 1989 työvoimaministerinä sekä ministerinä sosiaali- ja terveysministeriössä (vastuualueenaan työasiat) ja kesäkuusta 1989 huhtikuuhun 1991 työministerinä. Maaliskuusta 1990 hän oli myös ministeri sisäasiainministeriössä (vastuualueenaan aluepolitiikka). Yhteensä Puhakalle kertyi ministeripäiviä 2913.


title: Matti Puhakka

text:
Puhakalla on työteknikon koulutus, joksi hän valmistui vuonna 1972. Ennen eduskuntauraansa hän toimi vuodesta 1965 vuoteen 1975 korjausmiehenä Enso-Gutzeitin Uimaharjun tehtailla Enossa ja vuosina 1972–1975 pääluottamusmiehenä. Pudottuaan eduskunnasta vuonna 1991 hän palasi Enzo-Gutzeitin palvelukseen projektipäälliköksi. Vuodesta 1993 vuoteen 1995 hän toimi Pohjois-Karjalan liiton maakuntajohtajana ja helmikuussa 1996 hän aloitti Kansaneläkelaitoksen johtajana. Puhakka jäi eläkkeelle 1. maaliskuuta 2010.
Puhakka oli presidentin valitsijamies kolmissa vaaleissa, vuosina 1978, 1982 ja 1988. Poliittisella urallaan hän on toiminut myös Enon kunnanvaltuuston jäsenenä vuosina 1972–1975 ja Joensuun kaupunginvaltuuston jäsenenä vuodesta 1976 vuoteen 1996. Vuodesta 1993 vuoteen 1994 hän oli kaupunginvaltuuston puheenjohtaja. Puhakka on ollut myös jäsenenä SDP:n puolueneuvostossa, puoluetoimikunnassa ja puoluehallituksessa.


title: Matti Puhakka

text: Tasavallan presidentti myönsi Matti Puhakalle ministerin arvonimen 27. marraskuuta 2009.


title: Matti Puhakka

text: Puhakka on naimisissa ja hänellä on kaksi lasta.


title: Itä-Suomen yliopisto

text: Itä-Suomen yliopisto (ISY, , lyhenne UEF) on Joensuussa ja Kuopiossa toimiva yliopisto.


title: Itä-Suomen yliopisto

text: Yliopisto aloitti toimintansa 1. tammikuuta 2010, kun Kuopion ja Joensuun yliopistot yhdistyivät. Yliopistossa on noin 15 500 opiskelijaa ja 2 500 työntekijää, mikä tekee siitä yhden Suomen suurimmista yliopistoista. Opetusta tarjotaan 13 koulutusalalla ja noin sadassa pääaineessa tai koulutusohjelmassa.


title: Itä-Suomen yliopisto

text: Itä-Suomen yliopistossa on neljä tiedekuntaa:


title: Itä-Suomen yliopisto

text: Tiedekunnista erillisiä yliopisto-organisaation osia ovat apteekki, kielikeskus ja kirjasto sekä Koulutus- ja kehittämispalvelu Aducate.


title: Itä-Suomen yliopisto

text: Itä-Suomen yliopiston pääkampukset ovat Joensuussa ja Kuopiossa.


title: Itä-Suomen yliopisto

text: Itä-Suomen yliopisto on julkisoikeudellinen laitos, jonka hallinnosta vastaavat hallitus, rehtorit, yliopistokollegio, tiedekuntaneuvostot ja dekaanit.


title: Itä-Suomen yliopisto

text: Käytännön hallintotehtäviä hoitavat yliopistopalvelut.


title: Itä-Suomen yliopisto

text: Hallitus päättää yliopiston toiminnan keskeisistä tavoitteista ja strategiasta. Hallitus valitsee myös yliopiston rehtorit.


title: Itä-Suomen yliopisto

text: Itä-Suomen yliopiston hallituksessa on 10 jäsentä, joista neljä yliopistoyhteisön ulkopuolelta. Nykyisen hallituksen toimikausi on 1.1.2018–31.12.2021.


title: Itä-Suomen yliopisto

text: Yliopiston sisäiset jäsenet:


title: Itä-Suomen yliopisto

text:
Ulkopuoliset jäsenet:
Itä-Suomen yliopistossa on kaksi rehtoria: rehtori Jukka Mönkkönen ja akateeminen rehtori Harri Siiskonen. Rehtori hoitaa uuden yliopistolain tarkoittamia rehtorin tehtäviä. Akateeminen rehtori vastaa opetukseen, tutkimukseen, tutkimusrahoitukseen ja kansainvälisiin asioihin liittyvistä tehtävistä. Rehtorien toimikausi on viisi vuotta.


title: Itä-Suomen yliopisto

text:
Yliopistokollegio on yliopistoyhteisöstä muodostuva toimielin, johon kuuluu 24 jäsentä. Sen tärkeimpänä tehtävänä on päättää hallituksen jäsenmäärästä ja toimikaudesta. Se valitsee myös hallituksen niin sanotut ulkopuoliset jäsenet, vahvistaa tilinpäätöksen ja myöntää vastuuvapauden hallitukselle ja rehtoreille.
Itä-Suomen yliopisto on yksi Suomen monialaisimmista yliopistoista. Opetusta tarjotaan 13 koulutusalalla ja noin sadassa pääaineessa tai koulutusohjelmassa. Yliopistoon valitaan vuosittain noin 3 000 uutta opiskelijaa.


title: Itä-Suomen yliopisto

text: Vastuullisen ja kestävän tulevaisuuden rakentajana Itä-Suomen yliopisto hakee ratkaisuja maailmanlaajuisiin haasteisiin monitieteisen tutkimuksen ja työelämän tarpeita vastaavan koulutuksen avulla. "Tieteidenvälisiä ratkaisuja" -strategiassaan yliopisto on määritellyt neljä tutkimuksen profiilialuetta, jotka ovat


title: Itä-Suomen yliopisto

text: Kunkin profiilialueen ydin muodostuu tutkimuksen fokusalueista, joiden vahva osaaminen ja vahvistettavan osaamisen tarpeet on tunnistettu.


title: Itä-Suomen yliopisto

text: Yliopistolla on yhteistyösopimuksia johtavien yliopistojen ja tutkimuskeskusten kanssa eri puolilla maailmaa. Strategisia yhteistyöalueita ovat erityisesti Eurooppa ja Pohjois-Amerikka sekä nousevat taloudet, erityisesti Kiina ja Venäjä.


title: Itä-Suomen yliopisto

text: Yliopistolla on Nanjingin yliopiston kanssa yhteinen ympäristötutkimuskeskus, The Sino-Finnish Environmental Research Centre (SFERC). Se keskittyy ympäristötieteiden tutkimukseen. SFERC on ensimmäinen suomalaisten yliopistojen Kiinaan perustama etäkampus.


title: Itä-Suomen yliopisto

text: Itä-Suomen yliopisto on toimintansa käynnistymisestä alkaen päässyt vuosittain mukaan useille ranking-listoille, joilla noteerataan maailman parhaat yliopistot. Vuonna 2017 Itä-Suomen yliopisto oli maailman 350-460 parhaan joukossa Academic Rankings of World Universities-, Times Higher Education World University Rankings- ja QS World University Rankings -listoilla.


title: Itä-Suomen yliopisto

text: Tieteenalakohtaisessa vertailussa Itä-Suomen yliopisto on sijoittunut useilla aloilla maailman parhaiden yliopistojen joukkoon. Yliopisto on listattu maailman parhaisiin myös alle 50 vuotta toimineiden yliopistojen vertailuissa.


title: Itä-Suomen yliopisto

text: Laatutyö ja kestävä kehitys ovat osa yliopiston jokapäiväistä toimintaa.


title: Itä-Suomen yliopisto

text: Itä-Suomen yliopisto läpäisi auditoinnin Kansallisen koulutuksen arviointikeskuksen (KARVI) arviointijaoston kokouksessa 21.4.2017 ja yliopisto sai laatuleiman, joka on voimassa seuraavat kuusi vuotta. Yliopiston laatujärjestelmä täyttää korkeakoulujen laadunhallinnan kansalliset kriteerit ja vastaa eurooppalaisia periaatteita ja suosituksia.


title: Itä-Suomen yliopisto

text: Itä-Suomen yliopiston perustamisesta keskusteltiin jo 1950-luvun puolivälissä. Aikeena oli perustaa yliopisto Lappeenrantaan, mutta lopulta sinne perustettiin teknillisiin tieteisiin keskittynyt Lappeenrannan teknillinen korkeakoulu. Joensuuhun, jossa vuodesta 1953 oli toiminut vuonna 1880 perustettu Sortavalan seminaari, päätettiin perustaa humanististen tieteiden ja luonnontieteiden aloilla toimiva Joensuun korkeakoulu, Kuopioon lääketieteeseen ja hammaslääketieteeseen keskittynyt Kuopion korkeakoulu. Lait Joensuun ja Kuopion korkeakoulujen perustamisesta vahvistettiin vuonna 1966, ja Joensuun korkeakoulu aloitti toimintansa vuonna 1969. Kuopion korkeakoulu perustettiin 1972, ja samana vuonna Kuopion keskussairaalasta tuli Kuopion yliopistollinen sairaala. Vuonna 1984 korkeakoulujen nimet muutettiin Joensuun yliopistoksi ja Kuopion yliopistoksi.


title: Itä-Suomen yliopisto

text: Itä-Suomen yliopiston valmistelu käynnistyi helmikuussa 2007, kun professori Reijo Vihkon johtama työryhmä luovutti opetusministeri Antti Kalliomäelle ehdotuksensa Joensuun ja Kuopion yliopistojen yhteistyön tiivistämiseksi. Alkuperäisenä tavoitteena oli yliopistojen muodostama liitto, mutta sittemmin tavoitteeksi otettiin yhdistyminen, jonka myötä entiset yliopistot lakkautettaisiin. Valmistelun alkuvaiheessa käytetty nimi "Itä-Suomen liittoyliopisto" tarkentui syksyllä 2007 Itä-Suomen yliopistoksi.


title: Itä-Suomen yliopisto

text: Itä-Suomen yliopiston suunnitteluhanketta rahoitettiin yhtenä opetusministeriön korkeakoulujen rakenteellisen kehittämisen kärkihankkeista. Rahoituksella käynnistettiin muun muassa yhteisiä uusia tutkimushankkeita. Helmikuussa 2008 varmistui tutkinnonanto-oikeus kauppatieteessä ja maaliskuussa 2009 vahvistui hammaslääkärikoulutuksen saaminen uuteen yliopistoon.


title: Pauliina Lerche

text: Pauliina Lerche (o.s. "Luukkanen", s. 1974 Rääkkylä) on muusikko, erikoisalanaan karjalainen perinne. Hänen pääinstrumenttinsa on harmonikka. Hän valmistui musiikin maisteriksi Sibelius-Akatemian kansanmusiikin osastolta 2002.


title: Pauliina Lerche

text: Hän on soittanut muun muassa seuraavissa kansanmusiikin ja kevyen musiikin kokoonpanoissa:


title: Pauliina Lerche

text: Hänen aviomiehensä on Peter Lerche, jonka kanssa hän on työskennellyt muun muassa seuraavissa yhtyeissä: Vesa-Matti Loirin yhtye, Duo Pauliina & Peter Lerche, Kriya.Malanja-levy kuvaa hyvin Lerchen ominaisluonnetta: Malanja on vahvasti karjalaisesta perinteestä innoituksensa saanut levy, mutta siinä kuullaan myös intialaista viulunsoittoa, bulgarialaisia ja irlantilaisia huiluja, dobroa, säkkipilliä sekä jazz-sävyjä.


title: Pauliina Lerche

text: Pauliina Lerche on ollut Kihaus Folkin taiteellinen johtaja. Hän oli vanhan Kihauksen johtokolmikossa vuodesta 2005 aluksi yhdessä yhdessä Mari Kaasisen ja Jukka Kyllösen kanssa. Kun uusi Kihaus Folk perustettiin 2007, hänet nimettiin sen taiteelliseksi johtajaksi.


title: Ruusuke

text: Ruusuke tarkoittaa seuraavia asioita:


title: Bill Carlisle

text: William "Bill" Carlisle (19. joulukuuta 1908 – 17. maaliskuuta 2003) oli yhdysvaltalainen muusikko. Hänet otettiin Country Music Hall of Fameen vuonna 2002.


title: Bill Carlisle

text: Bill Carlisle aloitti uransa tekemällä musiikillista yhteistyötä veljensä Cliffin kanssa. Veljekset nousivat listoille hiteillä, kuten "Rainbow at Midnight" ja "Tramp on the Street".


title: Bill Carlisle

text: Carlisle sai mainetta myös sooloartistina. Tunnetuimpiin soolokappaleisiin kuuluvat "No Help Wanted", "Knothole", "Shake-a-Leg", "Too Old to Cut the Mustard" sekä The Drifters -cover "Honey Love". Hän kuoli 94-vuotiaana Nashvillessä, Tennesseessä.


title: Eddy Arnold

text: Richard Edward ”Eddy” Arnold (15. toukokuuta 1918 – 8. toukokuuta 2008) oli yhdysvaltalainen kantrilaulaja.


title: Eddy Arnold

text: Arnold on kelpuutettu Hollywood Walk of Fameen ja Country Music Hall of Fameen. Hän julkaisi uransa aikana lukuisia listaykköshittejä, kuten ”Cattle Call”, ”Just Call Me Lonesome”, ”Make the World Go Away”, ”Lonely Again” sekä ”Then You Can Tell Me Goodbye”.


title: Eddy Arnold

text: Vuonna 2000 Arnoldille myönnettiin Yhdysvaltain National Medal of Arts. Hän kuoli toukokuussa 2008 juuri ennen kuin olisi täyttänyt 90 vuotta.